Башҡортостанда төбәк операторҙарының береһе ҡаты көнкүреш ҡалдыҡтарын тәрән эшкәртеү юлын үҙләштерә - Bash.News\nБашҡортостанда төбәк операторҙарының береһе ҡаты көнкүреш ҡалдыҡтарын тәрән эшкәртеү юлын үҙләштерә\nБашҡортостанда төбәк операторҙарының береһе ҡаты көнкүреш ҡалдыҡтарын тәрән эшкәртеү юлын үҙләштерә https://bash.news/news/88692_bashortostanda_tbk_operatoraryny_beree_aty_knkresh_aldytaryn_trn_eshkrte_yulyn_lshter/?lang=bash\n24 ғин 2019, 23:35\nОрганик ҡалдыҡтарҙан ашлама, ҡайтанан сеймалға бармаған сүп-сарҙан РДФ-яғыулыҡ яһау. Был маҡсатта юғары уҡыу йорттарының береһе менән экотехнопарк төҙөү тураһында килешелгән. Был йүнәлешкә һалынған 500 миллион һум сүп-сарҙы тулыһынса эшкәртергә мөмкинлек бирәсәк тигән фекерҙә белгестәр.\nСтәрлетамаҡ районы Айыусы ауылында йәшәүсе Аҙнаевтар ғаиләһе кесаҙна иртәһен көтөп ала. Мал-тыуарҙан артҡан ҡалдыҡтарҙы коммуналь хеҙмәттәр ҡулына тапшырырға кәрәк. Урамдар хәҙер таҙарып ҡалды, ти ғаилә вәкилдәре.\nГөлдәр Аҙнаева, айыусы ауылында йәшәүсе: “Сүп-сар йыйылғас тирә-яҡ таҙа. Урамда туҙып ятмай. Сүп-сарҙы эттәр туҙҙырмай”.\nАуыл биләмәһе хакимиәтендә билдәләүҙәренсә, халыҡ төбәк операторы машинаһы үтеүгә хәҙер күнегеп бара. Ауылдаштар аҙна дауамында йыйылған сүп-сарын йыйып ҡапҡа алдына сығарып ҡуя.\nИлмир Сарбулатов, айыусы ауыл биләмәһе хакимиәте башлығы: “Ауыл халҡының сүп-сара ҡалала йәшәүселәрҙеке кеүек күп түгел. Шуға ла машина аҙнаһына бер тапҡыр үтеүе етә”.\nКвитанцияларҙы әле күрмәнек. Ниндәй хаҡ булыр белмәйем. Ҡайһы бер өйҙәрҙә пропискала торған кешеләр күп үҙҙәре унда йәшәмәй. Шуға ла һорауҙар ҙа эш тә артыр тип уйлайым.\nӨсөнсө төбәк операторын Башҡортостандың "сүп-сар гиганты" тип атарға мөмкин. Ойошма 22 муниципаль берәмекте, тотошлайы менән республиканың көньяҡ райондарын хеҙмәтләндерә. Йыйылған ҡаты көнкүреш ҡалдыҡтарының бер өлөшө Ишембай сүп-сар эшкәртеү комплексында төрҙәргә айырыла. Конвейрҙа пластик шешә, картон, ҡағыҙ, быяла төрҙәре, полиэтилен ҡайтанан эшкәртеүгә оҙатыла.\nРишат Исламов, етештереү цехы мастеры: “Был ике лентала сменаһына 32 төр сеймал айырабыҙ. Иртәнге һигеҙҙән киске һигеҙгә тиклем эшләйбеҙ. Йыйылған сеймалды преслап һатып алыусыларға оҙатабыҙ”.\nЭшкә ярамаған сүп-сар ҡеүәтле пресс ярҙамында тығыҙланып полигонға оҙатыла. Белгестәр был ҡалдыҡтарҙың тирә-яҡ мөхиткә зарары мөмкин тиклем кәметелгән тип билдәләй.\nҺуңғы өс аҙнала Ишембайҙағы комплекс былтырғы ошо уҡ осор менән сағыштырғанда, ике тапҡырға күберәк ҡаты көнкүреш ҡалдыҡтарын эшкәрткән. Был үҙгәрештәрҙең быға тиклем бөтөнләй сүп-сар сығарылмаған төбәктәргә барып етеүе менән дә бәйле, ти белгестәр.\nЗакон тулы ҡеүәтенә эшләй башлау менән сығарылған көнкүреш ҡалдыҡтары күләме артыуы ла көтөлә. Шуға ла уны эшкәртеү юлдарын тағы ла камиллаштырыу мөһим. Өсөнсө төбәк операторы уҡыу йорттарының береһе менән Экотехнопарк ойоштороу тураһында ҡарар ҡабул иткән. Килешеүгә ҡул ҡуйылған. Белгестәр әле производствоға оҙатылмаған сүп-сарҙы ла ҡайтанан эшкәртеү юлдарын барлай. Мәҫәлән, органика, йәғни-аҙыҡ-түлек ҡалдыҡтарынан ашлама әҙерләү шулай уҡ РДФ яғыулыҡ етештереү проекттары ҡарала. Көнкүреш ҡалдыҡтарын тулыһынса эшкәртергә өйрәнгән осраҡта, халыҡҡа тәҡдим ителгән хаҡты түбән кимәлдә һаҡлау мөмкинлеге бар.\n15:04, 21 фев\nКөнсығыш тоннелен төҙөүҙең яңы этабы башланды\n14:07, 21 фев


Өфөлә боҙ майҙансыҡтарын төҙөү тамамланды - Bash.News\nӨфөлә боҙ майҙансыҡтарын төҙөү тамамланды\nӨфөлә боҙ майҙансыҡтарын төҙөү тамамланды https://bash.news/news/85873_fl_bo_majansytaryn_t_tamamlandy\nҒәҙәттәгесә, баш ҡала урамдарында байрамға 100-ҙән ашыу шыршы ҡуйыу күҙаллана. Алдағы көндәрҙә ҡупшыҡайҙар һәм ҡаласыҡтар биҙәләсәк. Халыҡ күпләп йыйылған урында тәү сиратта хәүефһеҙлек ҡағиҙәләрен үтәү мөһим. Тема дауамы беҙҙең сайтта.\nБаш ҡалала байрамға әҙерлек ҡайнай. Боҙ ҡаласыҡтарында төп эштәр тамамланған. Балалар семәрләп яһалған һындарға һоҡланып шыршы тирәләй шау-гөр килә.\nБоҙ һындары - рәссамдарҙың аҙналар дауамында тырышып әҙерләгән ижады. Фаил Хисмәтулиндың байрам һындарын төшөрөүҙә тәжрибәһе етәрлек - 1999 йылдан алып уның тылсымлы һүрәттәре баш ҡала халҡын ҡыуандыра.\nФаил Хисмәтуллин, рәссам-скульптор: “Беҙҙең бөтә персонаждар дигеҙ темаһына арналған. Бында балалар күпләп фотоға төшәләр, төнгә тиклем уйнайҙар”.\nБоҙ ҡаласыҡтары ижади яҡтан төрлөлөгө һәм матурлығы менән күҙҙең яуын ала. Уларҙың һәр береһендә ҡабан һынын осратырға мөмкин. Байрамды ойоштороусылар тәүҙә сит ил йәнһүрәтенән Сусҡа-Пеппаны төшөрөргә була - һөҙөмтәлә тыуған яҡтың ябай хайуаны күпкә отошло булыр тигән фекергә киләләр.\nСөмбөл Ғәниева, Өфөнөң Совет районы хакимиәтенең мәҙәниәт һәм йәштәр сәйәсәте бүлеге етәксеһе: “Филармонияның алдында боҙ скульптуралар ҡуйырға булдыҡ. Улар Башҡортостандың 100 йыллығына арналған. Урал батыр, Һомай кеүек персонаждарҙы осратырға мөмкин”.\nХалыҡ күпләп йыйылған ерҙә - хәүефһеҙлек ҡағиҙәләрен теүәл үтәү мотлаҡ. Гирлянда,еренә еткереп шымартылмаған боҙ өлөштәре, шыршылағы матур быяла уйынсаҡтар ҙа күңел асыусыларҙы йәрәхәтләүе ихтимал.\nБайрам ҡаласығы өсөн яуаплы хеҙмәткәрҙәр булған етешһеҙлектәрҙе бер-ике көн эсендә бөтөрөргә вәғәҙәләй. Белгестәр, боҙ майҙансыҡтарында уйнаусылар һаулығына хәүеф янамай тип белдерҙе.\nБашҡортостан йәмәғәт палатаһы бөгөн киңәйтелгән ултырыш уҙғара\nБөрйән районы Мәһәҙей ауылында мәсет асылды\n12:19, 17 окт\nБашҡортостанда халыҡ менән тығыҙ эшләгән район һәм ҡалалар аталды\nӨфөлә яңы 12 урамға исемдәр бирелде\n10:58, 17 окт


ҺӨНӘРЕ ҮҘЕНӘ КИЛЕШӘ\n—Беренсе ҡоймаҡ төйөрлө була тиһәләр ҙә, психологтарҙың тәүге ярышы юғары кимәлдә ойошторолдо. Лауреат исеме яулауым—бер минең генә уңыш түгел, тотош ижади төркөмдөң берҙәм хеҙмәте,—ти педагог-психолог, тәьҫораттары менән уртаҡлашып.—Ошондай мәртәбәле бәйгегә мине ышанып йүнәлткәндәре, һәр яҡлап ярҙам күрһәткәндәре өсөн ҡаланың мәғариф бүлеге начальнигы F.Ә.Хәсәновҡа, Р.Б.Ильясоваға, Ф.Х.Ибраһимоваға, гимназия-интернат директоры Р.Х.Бикбоваға, ярҙамсы төркөмгә ингән хеҙмәттәштәремә, БДУ-ның Сибай институтының нәшриәт етәксеһе В.М.Сибаеваға, психолог Р.А.Микрюковаға ҙур рәхмәтлемен. Бәйге артабан тырышып эшләүгә дәрт һәм сәм бирҙе, һөнәри үҫеш булды.\nАйгөл Юлай ҡыҙы бәләкәйҙән табип булырға хыяллана. Әммә был һөнәрҙе үҙләштереү өсөн ата-әсәйҙән айырылып алыҫҡа китергә, оҙаҡ уҡырға кәрәк булғанлыҡтан, ул кешеләрҙең күңелен дауалаусы булырға ҡарар итә. Психолог һөнәрен һайлап бер ҙә яңылышмай ҡыҙ. 2003 йылда Магнитогорск дәүләт академияһын тамамлағандан һуң Сибай гимназия-интернатында хеҙмәт юлын башлай. 11 йыл инде ошо белем усағының балалары менән шөғөлләнә. Әйткәндәй, Айгөл Юлай ҡыҙының әсәһе Фәриҙә Fаяз ҡыҙы оҙаҡ йылдар гимназия-интернатта инглиз теленән балаларға һабаҡ бирә. Быйыл беренсе класҡа уҡырға барған ҡыҙы Азалия ла өләсәһенә, әсәһенә оҡшарға, ҙурайғас улар кеүек изге эштәр башҡарырға теләй.\nОшо көндәрҙә психолог өс уҡыусыһы менән Стәрлетамаҡ ҡалаһында үтәсәк форумға йыйына. Унан да гимназистарҙың еңеүҙәр, яңылыҡтар менән ҡайтыуына ышанабыҙ.


Хеҙмәттәшлек килешеүе төҙөлдө\nКүптән түгел Сибай ҡалаһына Башҡортостан Республикаһының төп суд приставы Зариф Зәкирйән улы Байғусҡаров килде. Ул Сибай институтының хоҡуҡ һәм иҡтисад факультеты студенттары менән осрашты.\nЗ.З.Байғусҡаров суд приставтары эшмәкәрлеге, хеҙмәттең төп йүнәлештәре тураһында һөйләне. Уның сығышын залда ултырыусылар, айырыуса сығарылыш студенттары ҡыҙыҡһыныу һәм иғтибар менән тыңланы. Суд приставы хеҙмәтенә 150 йыл тулыу айҡанлы әҙерләгән ҡыҫҡа метражлы видеоролик та бик фәһемле булды. Ҡыҙҙар һәм егеттәр унан тулы мәғлүмәт алыуға өлгәште.\n—Хоҡуҡ һаҡлау органдарында беҙҙең уҡыу йортоноң хоҡуҡ факультеты студенттары күпләп эшләй. Мәҫәлән, Сибай ҡалаһының суд приставы хеҙмәткәрҙәренең 90%-ын Сибай институты әҙерләгән белгестәр тәшкил итә,—тине сығышында юғары уҡыу йорто директоры З.F.Йәрмөхәмәтов.—Апрель айынан беҙ үҙебеҙҙең студенттарҙы Дәүләт Думаһына практикаға ебәреү тураһында һөйләшкәйнек. Унда студенттар белемдәрен тикшереү менән бер рәттән үҙҙәренә киләсәккә тәжрибә лә тупларҙар тип ышанам.\nОсрашыу барышында студенттар ҡыҙыҡһындырған һорауҙарына яуап алды. Сара һуңында Сибай институты һәм Башҡортостан Республикаһының суд приставтары араһында хеҙмәттәшлек килешеүе төҙөлдө. Уға ярашлы, студенттар суд приставтарында практика үтеү, артабан эшкә урынлашыу мөмкинлегенә эйә буласаҡ.


Миҙхәт Шакировтың тыуыуына - 100 йыл\nБөгөн Өфөлә күренекле дәүләт һәм йәмәғәт эшмәкәренә арналған тантаналы йыйылыш үтте. Тарихи датаға арналған сарала Республика башлығы Рөстәм Хәмитов, Миҙхәт Закир улы менән бер осорҙа һәм ҡулға-ҡул тотоноп эшләгән хеҙмәттәштәре ҡатнашты. Беҙ Башҡортостан үҫешенә ныҡлы нигеҙ һалған билдәле шәхестәрҙе оноторға тейеш түгелбеҙ, уларҙың иҫтәлеген мәңгеләштереү мотлаҡ, тине Рөстәм Хәмитов.\n1969 йылдан алып 80-се йылдар аҙағына тиклем Башҡортостан өлкә комитетының беренсе секретары, Социалистик Хеҙмәт Геройы, орден-миҙалдар кавалеры. Миҙхәт Шакировтың исеме заманында тотош илгә билдәле була. Ул Башҡортостанда сәнәғәттең төрлө тармаҡтарын, ауыл хужалығын, төҙөлөштө үҫтереүгә күп көс һала. Миҙхәт Закир улы халыҡсан һәм халыҡҡа таянып эшләгән етәксе ине, ул кадрҙар сәйәсәтенә ныҡлы иғтибар бирҙе, тип хәтерләй хеҙмәттәштәре.\nМиҙхәт Шакиров киләһе быуындарға етерлек ныҡлы база ҡалдыра, ул төҙөткән завод-фабрикалар, нефть һәм газ үткәргестәре бөгөн дә халыҡҡа хеҙмәт итә. Республиканың әлеге ҡаҙаныштарына шул ваҡытта уҡ ныҡлы нигеҙ һалына. Һәм уларҙың башланғысында тороусы шәхестәрҙе оноторға тейеш түгелбеҙ. Бөгөнгө уңыштар ҙа Миҙхәт Шакиров кеүек шәхестәрҙең өлөшө бар, тине Рөстәм Хәмитов.\nЯбайлыҡта бөйөклөк. Миҙхәт Шакиров тауыш күтәрмәй, кешене тыныс һәм ҡәтғи генә итеп тыңлата, эшләтә белә. Төбәк еткәсеһенең эшһөйөрлек, яуаплылыҡ, ойоштороу һәләтен ил башлыҡтары ла юғары баһалай. Ул һәр ваҡыт власть эшелонынынң локомотив составында була.\nТалапсан, етди етәксе лә тарих, рухи тамырҙар, милли-мәҙәни мираҫ хаҡында ла онотмай. Ул сәнғәтте, әҙәбиәтте үҫтереүгә етди иғтибар бирелә. Мифтахетдин Аҡмулланың 150 йыллығын хатта, ил кимәлендә билдәләнек, ти халыҡ шағиры Ҡәҙим Аралбаев.\nБыйыл Миҙхәт Шакировтың тыуыуына 100 йыл. Ошо уңайҙан күренекле шәхестең тормош һәм ижад юлына арналған китап донъя күрҙе, ғилми-ғәмәли конференция ойошторолдо. Йылдар үткән һайын Миҙхәт Закир улы башҡарған ғәмәлдәрҙең бөйөклөгө асығыраҡ сағыла, ти тарихсылар.\nРөстәм Хәмитов белдереүенсә, Миҙхәт Шакировтың исемен мәңгеләштерең артабан да дауам итергә тейеш. Сөнки уның биографияһында әле өйрәнелмәгән, асылмаған биттәр күп.\nКиләсәктә Өфөлә Миҙхәт Шакиров исемендәге сквер ҙа барлыҡҡа киләсәк. Бөгөн уға нигеҙ ташы һалынды. Тарихсылар билдәләүенсә, күренекле дәүләт һәм йәмәғәт эшмәкәренең биографияһы тейешле кимәлдә өйрәнелмәгән. Ә Миҙхәт Шакировтың тормош һәм хеҙмәт юлы күптәргә үрнәк булырлыҡ. Ныҡлы киләсәккә төҙөү өсөн тарихты тәрән белеү ҙә мотлаҡ.


Премияға кем лайыҡ?\n4 Декабрь 2018, 15:17\nБашҡортостан Башлығы ҡарамағындағы Балалар һәм үҫмерҙәр өсөн әҙәбиәт, сәнғәт өлкәһендәге Һәҙиә Дәүләтшина исемендәге дәүләт премияһы буйынса комиссия 2018 йылдың 31 декабренә тиклем дәүләт премияһына тәҡдим итеүгә ижади эштәрҙе ҡабул итә.\nЙәш быуынды рухи-әхлаҡи һәм ватансылыҡ рухында тәрбиәләүгә ҙур өлөш индергән өсөн премия бер ижадсыға ғына тапшырыла. Эштәр бер йыл алдан айырым китап булып нәшер ителергә, матбуғатта баҫылып сығырға йәки башҡа юл менән халыҡҡа еткерелергә тейеш. Бер үк эште бүтән дәүләт премияларына тәҡдим итеү тыйыла. Конкурстан үтмәгәндәре премияға ҡайтанан тәҡдим ителә ала. Был осраҡта документтар ҡайтанан тултырыла. Дәғүәселәр араһында лайыҡтар табылмаһа, бүләк берәүгә лә тапшырылмай. Лауреат, премияға биш йыл үткәс кенә, ҡайтанан тәҡдим ителергә хоҡуҡлы.\nПремияға эштәр дәүләт власы, урындағы үҙидара органдары, предприятие, ойошмалар, йәмәғәт берекмәләре һәм ижади союздар тарафынан тәҡдим ителә. Документтарҙы Комиссия билдәләгән өлгөләргә ярашлы тултырыу шарт (өлгөләр менән Башҡортостан Республикаһы Башлығының рәсми сайтында танышырға мөмкин).\nДокументтар түбәндәге адрес буйынса ҡабул ителә: Өфө ҡалаһы, Туҡай урамы, 46, Башҡортостан Башлығы Хакимиәте, 313-сө бүлмә. Белешмәләр өсөн телефон: 280-80-96 йәки республика Башлығының рәсми сайты. Эштәрҙе тәҡдим итеү, документтарҙы тултырыу тәртибенә тап килмәгән йәки почта аша ебәрелгән материалдар ҡаралмай.


«Музей буйлап Яңы йыл атлай»\n29 Декабрь 2021, 08:39\n27 декабрҙән 9 ғинуарға тиклем дәүләт һәм муниципаль музейҙарҙа «Музей буйлап Яңы йыл атлай» республика акцияһы үтәсәк.\nБыл осорҙа байрамға арналған мәҙәни-белем биреү саралары ойоштороласаҡ: квестар, оҫталыҡ дәрестәре көтөлә, Яңы йыл йәнһүрәттәре күрһәтеләсәк. Күп музейҙарҙа Яңы йыл уйынсыҡтары һәм открыткалары ретро күргәҙмәләре эшләйәсәк. Дуҫтар, күңелле сараларҙан ситтә ҡалмағыҙ. 14 – 22 йәштәгеләргә Пушкин картаһы менән инеү мөмкинлеге лә бар.


«Йәшел Башҡортостан»: республикала 138 мең кеше бер көндә 69 мең ағас ултыртты\n7 Октябрь 2019, 12:30\nРеспубликала 138 мең кеше, уларҙың 93 меңдән ашыуы — балалар, 5 октябрҙә барлыҡ ҡалаларҙа һәм райондарҙа уҙған «Йәшел Башҡортостан» акцияһында ҡатнашты.\n«Бер көндә Башҡортостанда, Республика көнө алдынан, 69 мең ағас ултыртылды, шуларҙың 38 меңе — бейек ағастар. 396 тораҡ пункт йәшелләндерелде. Был көндө йәшелләндерелгән участкаларҙың дөйөм майҙаны 146 гектар тәшкил итте», — тип белдерҙе республика Хөкүмәтендәге оператив кәңәшмәлә Башҡортостандың вице-премьеры, торлаҡ-коммуналь хужалыҡ министры вазифаһын башҡарыусы Борис Беляев.\nАкцияның төп маҡсаты — экологик проблемаларға иғтибарҙы йәлеп итеү, ҡалаларҙы һәм ауылдарҙы йәшелләндереү, уларҙың тышҡы йөҙөн күркәмләндереү.\nБорис Беляев һүҙҙәренсә, «акцияла тотош ғаиләләре менән ҡатнаштылар», ололар ҙа байтаҡ ине.\nУлтыртылған ағастар иҫәбендә — ҡарағай, шыршы, ҡайын, йүкә, каштан, тирәк, шулай уҡ гөлйемеш, миләш, спирея үҫентеләре.\nДөйөм алғанда, Башҡортостанда 245 тематик аллея булдырылды. Улар араһында — Стәрлетамаҡта Батырлыҡ аллеяһы — республикала иң оҙоно, Нефтекамала саған аллеяһы. Бынан тыш, иҫәп буйынса икенсе акция үткәреү һөҙөмтәһендә Башҡортостанда «Сипайлово ҡарағайҙары» аллеяһы, Тормош аллеяһы, Ғаилә аллеяһы, Азатлыҡ аллеяһы, балалыҡ скверы һәм башҡалар барлыҡҡа килде.\n«Ошо күләмле акцияға һәйбәт әҙерләнгәндәре һәм үткәргәндәре өсөн барлыҡ муниципалитеттарға рәхмәт белдерәм. Республикабыҙ тағы ла матурланды. Хәҙер ултыртылған ағастар һәләк булмаһын өсөн уларҙы дөрөҫ тәрбиәләүҙе ойоштороу мөһим», — тип өҫтәне вице-премьер вазифаһын башҡарыусы Борис Беляев.\nРеспублика етәксеһе Радий Хәбиров та акцияға ҡушылды һәм Сипайлово биҫтәһендә Яр буйы урамында Өфө мэры Өлфәт Мостафин, 155-се лицей уҡытыусылары, уҡыусылары һәм ата-әсәләр менән бергә ҡарағайҙар ултыртты. Дөйөм алғанда, бында 100-ҙән ашыу ағас ултыртылды.\n«Башинформ» агентлығы хәбәр иткәнсә, беренсе «Йәшел Башҡортостан» акцияһы 2019 йылдың апрелендә уҙҙы. Унда 160 меңдән ашыу кеше ҡатнашты. 164 тематик аллея булдырылды, 109 меңдән күберәк ағас һәм ҡыуаҡ ултыртылды.


Дуҫым хаҡында, яйы сыҡҡанда... » Башҡортостан гәзите | Газета Башкортостан на башкирском языке\nБашҡортостан гәзите » Мәҙәниәт һәм әҙәбиәт » Дуҫым хаҡында, яйы сыҡҡанда...\nДуҫым хаҡында, яйы сыҡҡанда... 27.09.2012 // Мәҙәниәт һәм әҙәбиәт\nБеҙ, яҙыусылар, нисектер, бер-беребеҙ тураһында ниндәйҙер осраҡҡа бәйле генә иҫкә алырға күнеккәнбеҙ: йә юбилейы булырға тейеш, йә берәй китабы сығып, маҡтау яҙырғамы... Бына әле лә күптәнге дуҫым, дөрөҫөн әйткәндә, рухташ һәм күңелдәш кешем Дамир Шәрәфетдинов тураһында яҙыу өсөн шундай уҡ осраҡ кәрәк булды – уны журналистарҙың Шәһит Хоҙайбирҙин исемендәге премияға тәҡдим иттеләр. Уңайһыҙлыҡ та кисереп ҡуйыла: дуҫ һәм шәп кеше тураһында яҙыр өсөн, көн дә кемдер тураһында ҡәләм тирбәтеп ултырған миңә, махсус һылтау кәрәк инеме ни? Тәбиғәтебеҙ шундай беҙҙең, ахыры — эргәлә йөрөгән, көн һайын күрешкән кеше көтөп торһа ла ярай, тип уйлайбыҙ.\nДамирҙы шағир, әҙәбиәтсе һәм тәржемәсе булараҡ ҡылыҡһырлап тороуҙың кәрәге юҡтыр. Үҙе әйтеүенсә, әйҙә, ул баһаны уҡыусыһы бирһен. Һис юғы — тәнҡитселәр. Был турала беҙ уның менән оҙон-оҙаҡ әңгәмәләр алып барғаныбыҙ бар, шуға ҡараштарыбыҙ нығынып еткән: әҙәби әҫәрҙең бер көнлөгө лә була, бөгөн яҙылғаны ла иртәгә саҡ донъяға тыуып, авторын бик оҙайлы ғүмерле итеүе ихтимал. Шулай ҙа Шәрәфиҙе (үҙебеҙ араһында беҙ Дамирҙы шулай тип кенә йөрөтәбеҙ) әҙәби тәнҡит эшен тик уҡыусы ҡулына ҡалдырып ҡуйыусы тип һанау дөрөҫ булмаҫ: ул әленән-әле яңы сыҡҡан китаптарға, әҫәрҙәргә төрлө баҫмаларҙа рецензиялар баҫтырып тора. Һәм, әйтергә кәрәк, уның һүҙе бер ҡасан да “ура, шәп китап сыҡты!” тигән маҡтауға ҡоролмай, ысын тәнҡитсе баһаһы. Бәлки, шуғалыр ҙа үҙем дә төрлө мәҡәләләр яҙыуын һорап уға мөрәжәғәт итеп торам – ни генә тимә, кәрәк кенә саҡта фекерле кешеләрҙе эҙләп табып, кәрәкле мәҡәләне яҙҙырып алыуы ҡыйын.\nЖурналистика тураһында ине бит әле һүҙебеҙ. Ғәжәп итә биреп ҡуйҙым: Дамир Шәрәфетдиновтың премияға тәҡдим ителгән мәҡәләләренең күпселеге беҙҙең “Башҡортостан” гәзитендә донъя күргән икән дә! Бер йыл эсендә төрлө темаға тиҫтәнән ашыу мәҡәлә. Был уның дуҫ коллегаларына ҡарата ғәләмәт ярҙамсыллығынан киләлер: беҙҙең юғары тиҙлекле заманда үҙ эштәреңдән тыш та тағы ниҙер башҡарып өлгөрөүе — ай-һай... Яңыраҡ уның Интернеттағы бер яҙмаһында күреп ҡалғайным, ул мәҡәләләрҙе фәҡәт заказ буйынса ғына яҙа икән, йәғни, алдан шылтыратып, бик үтенеп һораһалар ғына. Был да әлеге шул ваҡыт етмәгәнлектән, әммә дуҫтарың үтенеп һораһа, уныһын да табырға тура килә. Әхмәр Үтәбай әйтеүенсә, Дамир бит ул кешеләргә “юҡ!” тип әйтә белмәй, шуға ла ул һәр ваҡыт бер юлы әллә нисә темаға һәм әллә нисә баҫмаға мәҡәлә яҙыу менән мәшғүл. Ошо сәбәпле уның күңелендә йөрөгән, үҙе бик сығарырға теләгән (һәр журналистың ундай темалары була) ижад емештәре артҡы планға күсеп ҡала киләлер.\nБылтыр ул балалар өсөн шиғыр яҙырға өйрәтеү дәреслеге әҙерләүе хаҡында һөйләгәйне, хатта Мәғариф министрлығына ла тәҡдим иткән шикелле. “Шиғыр нисек яҙыла?” тигән был дәрестәрен аҙаҡ Интернеттағы сайтында күреп ҡалдым. Һүҙ юҡ, бик кәрәкле ҡулланма. Бигерәк тә авторҙың нисәмә йылдар балалар журналында балалар шиғырҙарын сығарып ултырыуын, Яҙыусылар союзының шиғриәт секцияһында йәш шағирҙарҙың ҡулъяҙмаларын тикшереүен иҫәпкә алғанда, Дамир был мәсьәләне ентекләп өйрәнеп, бик кәрәк булғанға тотонғандыр. Шулай уҡ дуҫтар йыйылышҡан саҡта ул башҡорт аты тураһында һаман башҡортса энциклопедик китап булмауы, уны туплауға үҙе тотоноуы тураһында ла һөйләгәйне. “Һинән башҡа кем эшләһен уны – үҙең яҙыусы, үҙең зоотехник белемле, әйҙә, эшлә!” — тигән кәңәш бирҙек. Уның “Йәшел байлыҡ. Аяҡ аҫтындағы ризыҡ” тигән китабының нисек төҙөлөүенә ҡарағанда, башҡорт аты тураһындағыһын да лайыҡлы алып барып сығарырына нигеҙ бар. Ысын журналислығы ла шунда күренде уның: китаптың авторы булырға иҫәбе юҡ Дамирҙың, быға тиклем булған мәғлүмәттәрҙе йыйырға һәм етмәгәндәрен генә өҫтәргә һәм бер баҫмала туплап сығарырға уйлай. Әҙәби әҫәр һымаҡ, автор фантазияһына ҡоролмай шул бындай китаптар, уның өсөн кәрәкле белгестәрҙе эҙләп табырға, уларҙан кеше аңларлыҡ материалды яҙҙырып алырға, системаға һалырға һәм мөхәррирләргә кәрәк. Бына ниндәй пландар менән йәшәп ята дуҫыбыҙ, ә беҙ унан: “Шиғыр китабыңды ҡасан сығараһың әле?” — тип һораған булабыҙ. “Шиғырҙар ни, яҙылып тора инде, унда-бында сығып та тора бит”, — тип кенә ҡотола ул бындай саҡтарҙа. Шундай ваҡытта шағир күңелле кешенең үҙендә йөрөткән ниндәй тойғоларҙы алыҫыраҡ йәшерергә тырышыуын аңларға ғына була.\nИнтернет селтәренә сәйәхәт тураһында беҙ йыш һөйләргә яратабыҙ. Бигерәк тә үҙебеҙгә берәй нәмә эҙләп табырға кәрәк булғанда йә яңы технологиялар индерергә кәрәклеге тураһында һүҙ сыҡҡанда. Шулай ҙа был өлкәлә һаман да һөйләшеүҙән ары киткәнебеҙ юҡ тиергә мөмкин. Ә Дамир дуҫыбыҙҙың сайты ла, блогы ла күптәнән бирле эшләй. Бына ҡайҙа икән ул үҙ уҡыусыңды эҙләүҙең заманса ысулы — уның “Шоңҡар” журналындағы блогында торған “Съезд тирәләй” тигән мәҡәләне 20 мең 364 кеше уҡыған! Ә үҙенең сайтында Мөнир Ҡунафиндың “Под состарившимся солнцем” тигән хикәйә-тәржемәһен 1873 кеше ҡараған. “Сығармайҙар”, “уҡымайҙар” тип зарланырға яратҡан, редакция тупһаларын тапаған авторҙарға ана шул юлды күрһәтер инем мин – гәзиттә мәҡәләгеҙ егерме меңдән ашыу тираж менән сығамы ла “Китап”та сыҡҡан хикәйәләрегеҙ 1800 тираж менән баҫыламы? Ә Дамир Шәрәфиҙең сайты үҙе генә әллә нисә китапты алыштырырлыҡ донъя икән ул. Шулай ҙа беҙҙең коллегалар “В контакте” тигән әҙер социаль селтәрҙәрҙән ары китә алмай, ни тиһәң дә, үҙеңдең сайтты тултырыу һәм алып барыу өсөн материал да, тырышлыҡ та кәрәк бит әле.\nҮҙемдең мәктәптә уҡыған балаларым булғас, “Аманат” журналы менән дә танышмын. Дамир дуҫымдың унда ла әллә нисә даими рубрика алып барғанын беләм. Уларҙы ай һайын төрләндереп, балаларға ҡыҙыҡлы итеп тә сығарыр өсөн бик күп тырышлыҡ һалырға тура киләлер. Үҙе шул журналда тир түккәс, төп эше шул тип ҡарарға ла мөмкиндер уларын. Әле тағы ла бер үҙенсәлеккә иғтибар иттем: быйыл Шәһит Хоҙайбирҙин исемендәге премияға тәҡдим ителгән кандидаттарҙың барыһы ла тиерлек — үҙҙәренең тура эшмәкәрлегенә бәйле, йәғни улар журналист хеҙмәтен башҡара һәм туранан-тура башҡарған эштәре өсөн бындай абруйлы бүләккә тәҡдим ителә. Ә Дамир Шәрәфетдинов иһә бында ла уларҙан айырылып тора: уны “Аманат” журналы коллективы тарафынан башҡа баҫмаларҙа һәм электрон баҫмаларҙа донъя күргән көн ҡаҙағына һуҡҡан мәҡәләләре өсөн тәҡдим ителгән.\nБыны шулай уҡ мөһим мәсьәлә тип ҡарайым. Үҙенең туранан-тура вазифаһын кеше былай ҙа яҡшы башҡарырға тейеш, йәғни, әгәр ҙә һин журналист булып эшләйһең икән, һәйбәт мәҡәләләр яҙыуың да тәбиғи. Ә бына төп эшеңдән тыш та башҡа актуаль темаларға сығыш яһайһың, бығаса аҡтарылмаған сиҙәмде эҙләйһең икән, тимәк, һин ысынлап та тәбиғи булмышың менән журналист тигән исемгә лайыҡлыһың, яҙмайынса булдыра алмаған өсөн ҡәләмгә тотонаһың тигән һүҙ бит. “Истоки” гәзите Дамир менән интервьюһын юҡҡа ғына Некрасов һүҙҙәре менән “Поэтом можешь ты не быть...” тип атамаған һәм тап өҫтөнә баҫҡан, тип уйлайым, сөнки граждан булыу һәр кемдең ҡулынан килмәй шул беҙҙең заманда.\nӘ журналистарҙың Хөкүмәт премияһына дәғүә итеүсе шәхес ысынлап та Дамир Шәрәфи дуҫым кеүек күп яҡлы, ҡасандыр үҙем яҙған да кеүек “берәүҙә — әллә нисәү” булырға тейештер ул. Күберәк булһа ине лә ундайҙар, ләкин әлегә булғандарын ҡәҙерләй беләйек, исмаһам, тиергә генә ҡала. Мәҡәләм башында әйткәнемсә, яйы сыҡҡан ваҡытта ғына булһа ла, тип тә өҫтәр инем. Сөнки ундай яйҙар ҙа гел генә сығып тормай бит.


«Киске Өфө» гәзитенең сайты - "ӨФӨНӘН ҺӨЙӨҮ МЕНӘН" ЕҢЕҮСЕЛӘР АРАҺЫНДА - 2019 - Мәҡәләләр\n"ӨФӨНӘН ҺӨЙӨҮ МЕНӘН" ЕҢЕҮСЕЛӘР АРАҺЫНДА\nБаш ҡалабыҙҙа ошо көндәрҙә IV "Көмөш Аҡбуҙат" Халыҡ-ара кино фестивале үҙенең еңеүселәрен билдәләне. Бер быуат элек барлыҡҡа килеп һәм шул ваҡытта уҡ юғары сәнғәт төрө тип аталған кинематограф бөгөнгө көнгә тиклем ошо дәрәжәһен һаҡлай, хатта бөгөнгө көндә кино төшөрөргә теләүселәр ҙә, уны ҡарарға яратыусылар ҙа күбәйә генә бара.\nОшо сәнғәт донъяһында милли һәм этник кино тигән ғәжәйеп бер күренеш бар. "Хәҙерге технологиялар ҙур тиҙлектә үҫешкән заманда кешеләр үҙ тамырҙары менән бәйләнеште юғалта. Ҡайҙандыр Американан килгән коуч нисек дөрөҫ йәшәргә өйрәтә. Шул уҡ ваҡытта һеҙҙең өйҙәрегеҙҙә быларҙың барыһын да белгән өләсәйегеҙ ҙә бар. Бына ошо милли йолаларҙы, тарихи хәтерҙе һаҡлау беҙгә заман шауҡымдарына бирешмәҫкә булышлыҡ итә лә инде. Ысынлап та, ҡайһы саҡта нимә хаҡ, нимә ялған икәнен дә аңламай киткән ваҡыттар була. Шунда этник аң, туған тел ярҙамға килә һәм беҙ планетала бығаса меңәр йыл булған тормош ҡанундарына таянып йәшәргә кәрәклеген тоябыҙ", - тине сарала ҡунаҡ булараҡ ҡатнашҡан билдәле режиссер, сценарист, продюсер Кшиштоф Занусси. Ысынлап та, милли кино, тәү сиратта, рух һәм уны һаҡлаусы тыуған ер, туған тел, милли асылыбыҙға бәйле мәңгелек ҡиммәттәр тураһында һөйләгән жанр. Шуға ла ул иң әүәле беҙҙең үҙебеҙгә кәрәк. Әммә бөгөнгө милли кино - ул башҡаларға үҙең, халҡың, милли асылың тураһында һөйләү ысулы ла. Дүртенсе фестивалдең ҡатнашыусылар иҫәбе, шулай уҡ географик сиктәре йәһәтенән киңәйеүен күҙ уңында тотҡанда, бөгөнгө ижадсылар өсөн быларҙың икеһе лә мөһим икәнен сырамытаһың.\nМилли кинематограф Ҡаҙағстан, Ҡырғыҙстан, Үзбәкстанда яҡшы үҫешкәнлеге бер кемгә лә яңылыҡ түгел. "Социаль һәм дәртләндереүсе кино" номинацияһында "Иң яҡшы режиссер эше" призы - Бекзат Пирмановҡа ("Аврора", Ҡырғыҙстан), "Иң яҡшы ҡыҫҡа метрлы нәфис фильм" призы - "Чай" фильмына (Үзбәкстан), Башҡортостан кинематографистар союзының "Малик Яҡшимбәтов исемендәге милли рух өсөн" махсус призы "Песнь древа" фильмы режиссеры Айбек Дайырбековҡа (Ҡырғыҙстан), БР Ғаилә һәм хеҙмәт министрлығының махсус призы "Девушка и море" фильмының төп геройы Таһир Умаровҡа, йәмәғәт эшмәкәре Каринэ Хәбированың махсус призы "Девушка и море" фильмына (Ҡаҙағстан) тапшырылыуы ошо хаҡта һөйләй. Ҡаҙаҡ режиссеры Рөстәм Абашевтың "Ҡазахское ханство. Золотой трон" фильмы конкурстан тыш күрһәтелде һәм милли үҙаңды, рухты күтәрә торған киноның ниндәй булырға тейешлегенә ишара яһаны.\nРәсәй төбәктәре - Бүрәт, Яҡут, Башҡортостан республикаларында милли кинематограф әүҙем үҫешә икәнен күрһәтте "Көмөш Аҡбуҙат". Яҡут режиссеры Любовь Борисованың беренсе режиссерлыҡ эше "Социаль һәм дәртләндереүсе фильм" номинацияһында "Иң яҡшы тулы метрлы нәфис фильм" призын яулап ҡына ҡалманы, "Надо мною солнце не садится" картинаһы фестивалдең төп еңеүсеһе тип танылды һәм миллион һумлыҡ сертификат тап уға тапшырылды. Иң ҡыҙығы, был фильмды күреүселәр, глобализация яҡуттарҙың тормошона әллә ни үтеп инә алмаһа ла, киноларын үҙгәрткән, тигән фекергә килгәндер. Иң йыраҡ утрауҙа ла оло донъя менән бәйләнеш - интернет бар һәм бынан бер ҡайҙа ла ҡасып ҡотолоп булмаҫын аңлайһың. Әммә былары - фильмдың тышҡы күренеше генә, уның эске өлөшө ғүмере буйы ауылда йәшәгән, шофер булып эшләгән һәм 73 йәшендә "кино актеры" булып киткән ябай яҡут ҡарты Степан Петровтың ябайлығы, һөйкөмлөлөгө, ихласлығынан туҡылған. Фильмдың уңышы шуның менән дә әһәмиәтлелер. Унан һуң, йәш геройҙың да виртуаль тормоштан тәбиғәткә һәм ергә әйләнеп ҡайтыуының үҙ мәғәнәһе бар: ул шул саҡта ғына яҡшы мәғәнәһендә өлкәнәйә һәм ҡанаттарын нығытып, үҙаллы осошҡа әҙер була. Степан Петров конкурс программаһында ҡатнашҡан тағы бер фильмда - "Царь-птица"ла уйнай. Уның операторы Семен Аманатов "Иң яҡшы оператор эше" номинацияһында билдәләнде.\nӘйткәндәй, иң боронғо кино индустрияһы хужаһы Франция ла "Я не хочу быть крестьянином" тигән фильм менән ҡатнашты һәм "Милли һәм этник кино" номинацияһында "Әһәмиәтле теманы асҡан өсөн" призы менән бүләкләнде. "Милли һәм этник кино" номинацияһында Әмир Абдразаҡов исемендәге махсус приз - "Султан Агунг" (Индонезия), "Иң яҡшы ҡыҫҡа метрлы нәфис фильм" - "Изгородь" (Алтай), Өфө ҡалаһы хакимиәтенең махсус призы "Последний вальс" оператор эше өсөн Сергей Ландоға (Санкт-Петербург) тапшырылды.\nОшо иң-иңдәр араһында башҡорт фильмдарының да лайыҡлы баһаланыуы - фестивалдең милли кино үҫешенә индергән өлөшө тураһында һөйләй. Башҡортостан кинематографистар союзының махсус призы - "Ғилван Әмиров исемендәге иң яҡшы оператор эше" "Кластан тыш дәрес" фильмының операторы Рафаэль Сарваевҡа бирелде. "Милли һәм этник кино" номинацияһында режиссер Кирстен Гайнеттың "О чем грустит наш дом" фильмы - "Иң яҡшы документаль фильм", ә режиссер Айнур Асҡаровтың "Өфөнән һөйөү менән" картинаһы "Иң яҡшы тулы метрлы нәфис фильм" призына лайыҡ булды. Ғөмүмән, баһалама рәйесе, РСФСР-ҙың халыҡ артисы Сергей Шакуров Айнур Асҡаров тураһында бик күп йылы һүҙҙәр әйтте. Үҙебеҙҙә үткән фестивалдә күрһәтерлек һәм еңеү яуларлыҡ фильмдар булыуы - ул шулай уҡ ҙур уңыш. Режиссер, баһалама ағзаһы Булат Йосопов хаҡлы билдәләүенсә, беҙгә хәҙер башҡорт киноһының үҙ йөҙөн булдырырға кәрәк. Нигеҙенә милли фекер һалынған һәм һөҙөмтәлә тәрән һәм хис-тойғоға бай фильмдары менән тамашасыларҙы таң ҡалдырған Иран, Япон, Европа һ.б. картиналары кеүек, башҡорт фильмын да айырып торған үҙ теле булыуы мотлаҡ.\nФестивалдең киләсәге тураһында һүҙ сыҡҡанда, уның эргәһендә прокат баҙары ойоштороу кәрәклеге тураһында ла әйтелде. "Мәҙәниәт өлкәһендә дәүләт ярҙамынан тыш йәшәй алмаған сәнғәт ойошмалары бар, мәҫәлән, милли театрҙар. Әммә кино - ул үҙен-үҙе ҡарай һәм үҙ сығымдары өсөн аҡсаны үҙе эшләй алған өлкә. Ҡасан да булһа Рәсәйҙә кино индустрияһы тотошлай коммерцияға нигеҙләнәсәк", - тине Санкт-Петербургтан килгән продюсер Станислав Ершов. Төбәктәрҙә ижад иткән йәш режиссерҙарҙы бөгөн үҙәктә Рәсәй кинематографының мөһим стратегик резервы тип атайҙар икән, улар төшөргән картиналарҙың да киң ҡатлам тамашасыға сығыуына булышлыҡ иткән саралар кәрәктер, моғайын.\nЯҙылған: 03.09.19 | Ҡаралған: 178


Фирҡәләрҙе етди һынау көтә | ГТРК «Башкортостан» — Новости Уфы и РБ\n17 февраля 2021 — 12:33 ГТРК «Башкортостан»\nБерҙәм Рәсәй фирҡәһенең төбәк бүлексәһен башҡа партиялар кеүек етди һынау көтә. Быйыл сентябрь Дәүләт Думаһына һайлауҙар үтә. Был 2021-се йылға төп маҡсат. Бүлексәнең уҙған йылдағы эшмәкәрлеге партия етәкселеге тарафынан юғары баһаланған. Ошо һәм башҡа мәсьәләләр Берҙәм Рәсәй фирҡәһенең төбәк бүлексәһе президиумының киңәйтелгән ултырышында ҡаралды. Йәштәр беҙҙең киләсәгебеҙ. Президиум ултырышында, тәү сиратта, киләсәк быуын менән эшләү алымдары тикшерелде. Студенттарҙы һәм уҡыусыларҙы интернеттан сығарып, күберәк күҙмә-күҙ осраштырыу кәрәклеге тураһында әйтелде. Әммә, социаль селтәрҙә лә эш туҡтатылырға тейеш түгел. Ҡайһы бер фирҡә ағзалары һәм депутаттарҙың Бәйләнештә, Инстаграм, Фейсбук кеүек социаль селтәрҙәге эшмәкәрлеге тәнҡитләнде. Улар бик һүлпән мәғлүмәт еткерә, ә ҡайһы берәүҙәрҙең бөтөнләй сәхифәһе юҡ. Фирҡә ағзаларына интернет киңлектәрендә әүҙем эшләргә, сәхифәләр булдырырға һәм уларҙы даими тикшереп, халыҡ менән аралашып торорға кәңәш ителде. Уҙған йылда Өфөгә «Хеҙмәт ҡаһарманлығы ҡалаһы» тигән исем бирелде. Уға ярашлы, баш ҡалала стелла ҡуйыласаҡ. Ошо көндәрҙә монументтың урынын һайлау тамамланды. Фекер белешеүҙә 17 меңдән ашыу кеше ҡатнашҡан. Уларҙың 66 проценттан ашыуы стелла Өфөнөң төньяҡ өлөшө – Черниковка биҫтәһендә ҡуйылырға тейеш, тип иҫәпләй. Башҡортостанда йылылыҡ өсөн артыҡ яҙылған сумманы ҡайтанан иҫәпләп, ҡайтара башланылар. Проблема республикала бихисап кеше өсөн көнүҙәк. Тикшереү апрель аҙағына тиклем дауам итәсәк. Был йәһәттән партия ҡарамағында эшсе төркөм булдырылған. Мәсьәләгә президиум ултырышында ла ҙур иғтибар бүленде.Берҙәм Рәсәй фирҡәһенең Башҡортостан бүлексәһе эшмәкәрлеге уҙған йылда башҡа төбәктәр менән сағыштырғанда иң яҡшыһы тип танылған. Әммә, хәл итәһе мәсьәләләр ҙә байтаҡ. 2020 йылда активтың 580 кешеһе сирләп киткән һәм даими ярҙам итә алмаған. Сафтан төшөп ҡалғандар ҙа бар. Шуға быйыл ағзаларҙы арттырыу, партия вәкилдәрен йәшәртеү бурысы тора.Президиум ултырышында уңышҡа ирешкән ирекмәндәр, алдынғы ағзалар һәм район бүлексәләре тәбрикләнде. 2020 йыл һөҙөмтәләре буйынса Берҙәм Рәсәй фирҡәһенең Мәсетле һәм Стәрлетамаҡ районы, Күмертау ҡалаһы бүлексәләре юғары һөҙөмтәләргә ирешкән.


18.09.2010 Был аҙнала беҙҙе...\nКөнө бөткәнгә көн дә үлем, тигәндәре дөрөҫ инде. Тыуған иле алдындағы бурысын үтәргә киткән егеттәребеҙҙең ғәзиз ғүмерҙәренең уйламағанда өҙөлөүе үкенесле.\nҺуңғы осорҙа Европала һәм АҡШ-та мосолман диненә ҡарата мөнәсәбәт үҙгәрҙе. Йә ҡөрьәнде яндыралар, йә, мәҫәлән, 14 сентябрҙә Франция Сенаты йәмәғәт урындарында ҡатын-ҡыҙҙарға пәрәнжә кейеүҙе тыйыусы закон проектын хупланы. Тыйыу, әгәр Францияның Конституция судында яҡлау тапһа, алты айҙан һуң үҙ көсөнә инәсәк. Мосолман ҡатын-ҡыҙҙарының битен ябып тормаған баш кейеменә был закон проектының ҡағылыу-ҡағылмаясағы билдәһеҙ.\nБындай мөнәсәбәт бөтә илдәр мосолмандарында ҙур ҡәнәғәтһеҙлек уятҡан. Николя Саркози, матур һәм һөйкөмлө мосолман ҡатын-ҡыҙҙарының йөҙөнә ҡарап, ҡарт беләгенә – көс, йөрәгенә дәрт алмаҡсымы икән?\nЯпония халҡының иң аҡыллы булыуы бар донъяға билдәле. Әммә уларҙың уйлап табыу ҡеүәһе һаман артҡандан-арта бара. Әле ҡағыҙҙан ныҡлы көнкүреш әйберҙәре – мебель, иҙән, колонналар етештерә башлағандар. Был материал экологик яҡтан таҙа ла, арзанға ла төшә, тирә-яҡты бысратмай ҙа – ҡулланғандан һуң уны ҡайтанан эшкәртеүгә оҙаталар.\nЯпондарҙың һуңғы асышына – картон тәрилкәләр, сынаяҡтар, ризыҡ ашай торған таяҡтарына сит илдән заказдар килә лә башлаған.\nХимки урманы аша Мәскәү – Санкт-Петербург автотрассаһын төҙөү проекты экологик эҙемтәләрҙе кәметеү, иҡтисади яҡтан йоғонтоло һәм төҙөүселәргә уңайлы булғаны өсөн һайлап алынған. Әммә йәмәғәтселек, атап әйткәндә, мәскәүҙәрҙең өстән ике өлөшө һәм Мәскәү өлкәһе халҡы был проектҡа ҡырҡа ҡаршы. Хәҙер был мәсьәләне ҡарауҙы РФ Дәүләт Думаһы депутаттары ҡарамағына ҡалдырҙылар.\nДепутаттар тәбиғәт байлығын яҡлаған ҡарар ҡабул итерме, әллә иҡтисади отошто алға ҡуйырмы – билдәһеҙ.


Хәҙер пулялар Мәскәүҙә оса » "Йәшлек" гәзите\nГазета "Йәшлек" » Новости » Сәйәсәт » Хәҙер пулялар Мәскәүҙә оса\nФажиғәнең алдан уйланылған булыуы көн кеүек асыҡ. Енәйәтсе ныҡ әҙерләнгән һәм Немцовты күҙәтеп барып, һөжүм иткән, тигән фараз бар. Етмәһә, 1 мартта оппозиция “Яҙ” тип аталған көрсөккә ҡаршы марш үткәрергә йыйына ине. Уның урынына матәм маршы ойошторолдо.\nНемцовтың адвокаты Вадим Прохоров белдереүенсә, уға янаусылар етерлек булған. Моғайын, сәйәсмәндең үлеменә тап оппозиционер булыуы ла булышлыҡ иткәндер. Фажиғә алдынан ғына Немцов “Эхо Москвы” радиостанцияһында сығыш яһаған. Бындағы төп темалар алдан әҙерләнгән марш, Украиналағы һуғыш, ришүәтселек, ғәҙел һайлауҙар хаҡында булған.\nӘлегә рәсми фараздар түбәндәгесә, был хаҡта Рәсәй Тәфтиш комитеты вәкиле Сергей Маркин белдерә.\nБеренсенән, был – Рәсәйҙәге сәйәси хәл-торошто тотороҡһоҙландырыу маҡсатында яһалған провокация. Икенсенән, Париждың “Шарли Эбдо” журналы редакцияһы эшмәкәрлеге буйынса әйткән фекерҙәренә ҡарата радикал ислам төркөмдәренең үс алыуы. Өсөнсөнән, Немцовтың элекке коммерция эшмәкәрлегенә бәйле. Дүртенсенән, Украиналағы һуғышта ҡатнашыусы бер кеше йә төркөм ҡылған енәйәт. Бынан тыш, көнсөллөк, көнкүреш сәбәптәре лә әйтелә.\nБорис Немцовтың үлеме һуңғы 10 йылда Рәсәй сәйәсмәндәренә һөжүмдең иң ҙурыһы икән.\nБеҙ был хәҙер инде мәрхүм булған сәйәсмән тураһында нимә беләбеҙ? Оппозицияла торғанынан башҡа?\nБеренсе губернатор һәм… вариҫ\nБорис Немцов Сочиҙа тыуған. Атаһы Ефим Давыдович Немцов – төҙөлөш буйынса ҙур ғына түрә, әсәһе Дина Яковлевна Эйдман педиатр булған.\nБорис мәктәпте – алтын миҙалға, университетты (Н. Лобачевский исемендәге Горький дәүләт университетының радиофизика факультеты) ҡыҙыл дипломға тамамлаған. Унан һуң ғилми-тикшеренеү институттарында эшләгән, плазма, акустика, гидродинамика менән шөғөлләнгән.\nУның сәйәсәткә килеүе, моғайын, 1990 йылда Горький милли-территораль округы буйынса РСФСР-ҙың халыҡ депутаты булып һайланыуынан башланғандыр. Күп тә үтмәй, ул ошо биләмәлә Рәсәй Президенты һайлауында Борис Ельциндың ышаныслы кешеһе булып та йөрөй.\n1991 йылдың 28 ноябрендә Ельцин Немцовты Түбәнге Новгород өлкәһенә башлыҡ итеп ҡуя. Өлкә советы иһә Немцовтың тәҡдиме менән яңы вазифаны раҫлай – өлкә етәксеһе губернатор тип йөрөтөлә. Рәсәйҙә Борис Немцов беренсе губернатор була. Артабан инде Рәсәй Хөкүмәте Рәйесе урынбаҫары, яғыулыҡ һәм энергетика министры булып та эшләй.\n“Йәмәғәт фекере” фондының 1997 йылдың апрелендәге һорашыуҙарына күҙ һалһаҡ, Немцовты Рәсәй Президенты итеп күрергә теләүселәр 29 процент тәшкил иткән. Ул ваҡытта Геннадий Зюганов (Коммунистар партияһы лидеры), Александр Лебедь (генерал), Юрий Лужков (Мәскәү мэры), Григорий Явлинский (“Алма” партияһы лидеры) кеүектәр унан артта килгән әле.\nТөрлө сығанаҡтар хәбәр итеүенсә, Борис Ельцин Борис Немцовты үҙенең вариҫы тип тә атаған булып сыға. Был хәл булғанмылыр, юҡмылыр. 1998 йылда отставкаға ебәрелгәс, оҙаҡ та үтмәй, Дума һайлауына, Сергей Кириенко, Ирина Хакамада менән берлектә, “Союз правых сил” блогын төҙөй. Депутат булып һайланғас, комитеттарҙың береһендә рәйес урынбаҫары була. Владимир Путин Хөкүмәткә килгәс, Немцов, Путин киләсәктә Президент булырға тейеш, тип белдерә. Аҙаҡтан иһә был фекеренең хата булғанын әйтә.\nОппозицияға китеүенең дә сәбәбе шундалыр. Тағы бер һорау тыуа: Немцов әфәнденең Украинаға ҡыҫылышы бармы? Бөгөнгөһөнә – билдәһеҙ, ә 2004 йылдағы “ҡыҙғылт һары революция” ваҡытында Виктор Ющенконың яҡын көрәштәше була.\nБорис Немцов илдә ғәҙел һайлауҙар өсөн көрәшә. 2008 йылда тағы ла президентлыҡҡа кандидатураһын күрһәтә, тик күпкә алда, үҙенең рейтингын белепме икән (уны хуплаясаҡтарын бер процент ҡына кеше белдергән), “ярыш”тан үҙ теләге менән төшөп ҡала.\n2010 йылдың мартында “Путин китергә тейеш” тигән мөрәжәғәтҡә оппозиция эшмәкәрҙәре араһында тәүгеләрҙән булып имзаһын ҡуя.\nНемцовтың биографияһында ҡыҙыҡлы биттәр байтаҡ. Уның коммунизмға ҡаршы булыуы ла хәтерҙә. “Беҙҙең ил бик үҙенсәлекле, хатта мистика ҡанундары ла эшләй. Күп кеше инаныуынса, Ленинды күммәйенсә тороп, Рәсәйҙә бер генә яҡшы нәмә лә булмаясаҡ”, – тигәненә ышанмаҫ ерҙән ышанырһың да.\nБорис Ефимович сәйәсәт тулҡынында ғына ярҙан-ярға бәрелеп йөрөмәгән, шәхси тормошонда ла шундайыраҡ хәл. Өс ҡатындан дүрт балаһы бар. Хатта 50 йәшлек юбилейына граждан никахында йәшәүсе ҡатындары ла бергә йыйылған, имеш.\nҺуңғы һөйәркәһе – Украина моделе, 23 йәшлек Анна Дурицкая менән өс йыл осрашып йөрөгәндәр. Үрҙә әйтеүебеҙсә, тап ошо ҡыҙ фажиғә мәлендә бергә китеп барған да.\nФараздар, сәбәптәр, һөҙөмтәләр, һығымталар…\nКүп кенә сәйәсмән һәм белгес Немцовты үлтереү заказсыһы исемлегенән ил властарын алып ташлай. Был, улар раҫлауынса, нигеҙле түгел һәм власҡа файҙаһыҙ ҙа. Тик ҡайһы бер Рәсәй оппозиционерҙары һәм сит ил сәйәсмәндәре генә яуаплылыҡты ил властары иңенә һалмаҡсы.\nБорис Немцовтың ике туған ағаһы, социолог Игорь Эйдман, Михаил Касьянов, Украина Президенты Петр Порошенко кеүектәр, фажиғә сәбәбен Немцовтың Украина буйынса әҙерләгән докладына бәйле эҙләргә кәрәк, тип белдерә.\nБер төркөм енәйәттә Көнбайыш махсус хеҙмәттәренең ҡыҫылышы барлығын әйтә. Оппозиция етәксеһен, Рәсәй властарына ҡаршы кешене үлтереү беҙҙең илгә Көнбайыштан янаған мәғлүмәти һуғыштың бер формаһылыр, бәлки. Чечня башлығы Рамзан Ҡадиров белдереүенсә, Көнбайышҡа Рәсәйҙәге хәл-торошто ҡатмарландырыу кәрәк. Америка публицисы Пол Крейг әфәнде иһә, үлтереүҙе рус милләтселәре йә АҠШ-тың Үҙәк разведка идаралығы (ЦРУ) ойоштороуы ихтимал, ти.\nФараздар бихисап. Шулай ҙа был ваҡиғаның Рәсәйгә ҡаршы провокация булыуын атаусылар күпселекте тәшкил итә.\nӘллә Украиналағы халыҡты ҡырырға тәғәйенләнгән пулялар Мәскәүгә күстеме? Башҡа төбәктәрҙә лә майҙандар бар бит…\nРәсәйҙә “төҫлө революция” яһауҙың өс сценарийы бар, имеш. Был хаҡта РФ Дәүләт Думаһының Халыҡ-ара эштәр буйынса комитеты етәксеһе Алексей Пушков “Известия” гәзитенә хәбәр иткән.\nБеренсе сценарий – “Рәсәй майҙаны” булдырыу. Беҙҙә уның урыны итеп Мәскәүҙәге Болотная майҙанын һайлауҙары мөмкин. Икенсе сценарий – Америкаға уңайлы президент һайлау. Пушков фекеренсә, Михаил Ходорковский был вазифаға, кем әйтмешләй, “йәтеш кенә” кандидат.\nӨсөнсө сценарий – иҡтисади тотороҡһоҙлоҡ. “Авторҙар” уйынса, был күп кешене йәлеп иткән протест хәрәкәттәре тыуҙырасаҡ, ил башлығының абруйын төшөрәсәк.\nШундай һорау тыуа: был донъяла бөтә ваҡиғалар ҙа сценарий буйынсамы икән? Күктәрҙән төшкән программаны әйтмәйем, уныһын кешелек бигүк аңларлыҡ хәлдә лә түгел әле. Бына ниндәй илгә ҡайһы яҙмыш бирергә, тип уйлап-“ижад итеп” ултырыусыларҙы әйтәм. Хайран ҡалырлыҡ. Әллә үҙебеҙгә үҙебеҙ уйлап сығарабыҙмы шул юҡтан бар сценарийҙарҙы?\nСығыу ваҡыты 7-03-2015, 16:48 | Ҡаранылар: 646


«Ҡара алтын», йәнһеҙ сүллек һәм бәйғәмбәр иле » «Йәшлек» гәзите | Газета "Йэшлек"\nГазета "Йәшлек" » Мәҙәниәт һәм сәнғәт » «Ҡара алтын», йәнһеҙ сүллек һәм бәйғәмбәр иле\n21.08.2010 «Ҡара алтын», йәнһеҙ сүллек һәм бәйғәмбәр иле\n«Аллаһтан башҡа илаһ юҡ, Мөхәммәт – уның бәйғәмбәре» («Лә иләһә иллаллаһ, Мөхәммәд әр-рәсүлуллаһ») тигәнде был илдә бик йыш ишетергә тура килә. Ул таң менән мәсет манараларынан яңғырай башлай ҙа төнгө намаҙғаса әллә нисәмә тапҡыр ҡолаҡтарҙы наҙлай. Сәғүд Ғәрәбстанына сәйәхәт ҡылыусылар, донъяның башҡа илдәрендәге курорттарҙан айырмалы рәүештә, төндәр буйына кәйеф-сафа ҡороп йөрөй алмаясаҡ. Бында тотошлайы менән шәриғәт ҡанундары хакимлыҡ итә. Төп халыҡ үҙ илен «Ғәрәп утрауы» тип йөрөтә.\nБында нефть йылғалары «аға»\n1938 йылдың мартында Сәғүд Ғәрәбстанында үтә лә бай нефть ятҡылыҡтары табыла, әммә Икенсе Бөтә донъя һуғышы башланыу сәбәпле уны эшкәртеү тотҡарланып, тик 1946 йылда ғына эш алға китә. Өс йылдан иһә илдә нефть индустрияһы яйға һалына һәм тиҙ үҫеш ала, дәүләт «сәскә ата». Разведкаланған запастар 260 миллиард баррель (планеталағының 25 проценты самаһы) тәшкил итә һәм донъяла тәүге урында тора. Етмәһә, был күрһәткес, башҡа нефть сығарған илдәрҙән айырмалы рәүештә, арта ғына бара. Иң әүҙем һатып алыусылар – АҠШ, Япония, Ҡытай, Көньяҡ Корея, Сингапур.\nСәғүд Ғәрәбстанының иҡтисады нефть табыу менән тығыҙ бәйле. Илдә нефть менән газ милли байлыҡ һанала, әлбиттә. Улар иң ҙур килем сығанағы ла. Аныҡ һандарға туҡталғанда, Сәғүд Ғәрәбстанында көн һайын һигеҙ миллион самаһы баррель нефть табыла. ARAMCO нефть компанияһы планетала иң эре нефть продукттары етештереүсе предприятие булараҡ таныш.\nӘйткәндәй, һуңғы йылдарҙа сәнәғәт өлкәһендә эшләүсе кешеләр һаны ла арта. Был, моғайын, «нефтяник»тарҙың хеҙмәтенә түләүҙәрҙең юғары булыуы арҡаһындалыр ҙа. Мәшғүллеккә бәйле бер мәғлүмәт иғтибарҙы йәлеп итә: иҡтисадта эшләүселәрҙең 35 проценты – сит ил кешеләре. Шунлыҡтан ил етәкселеге ситтән эшсе алыуҙы сикләү сәйәсәтен башлаған. Компаниялар үҙ ватандаштарын эшкә алыуҙы йылына биш проценттан да кәметмәҫкә тейеш. 24 профессия иһә сит илдекеләр өсөн тыйылған, йәғни бында уларҙы ошо һөнәрҙәр буйынса эшкә алмаясаҡтар.\nЭйе, нефть арҡаһында әс-Сәғүдийә иле бик бай. Әммә һәр кемдең дә нефть фонтаны бар тиергә ярамай. Шулай ҙа ярлылыҡ бында башҡа илдәрҙәге фәҡирлектән ҡырҡа айырыла.\nКороль, шәриғәт һәм ҡатын-ҡыҙ\nСәғүд Ғәрәбстаны – абсолют теократик монархия дәүләте. Уның менән короллеккә нигеҙ һалыусы Әбдел Ғәзиз ибн Әбдел Рахман әл-Фейсал әл-Сәғүдәнең тоҡомо идара итә, йәғни ил башлығы вазифаһы мираҫ буйынса күсә килә. Изге Ҡөрьән – илдең Конституцияһы. Бында шәриғәт ҡанундары – төп закон. Король ғаиләһенә яҡынса биш мең кеше ҡарай. Хакимлыҡ иткәндә аҡһаҡалдар, өлкән ир туғандар фекеренә, бер нисә хөрмәтле ғаилә ағзалары кәңәштәренә ҡолаҡ һалына. Башҡа юғары органдарҙа ла, мәҫәлән, министрлыҡтарҙа королдең ағай-ҡустылары, улдары етәкселек итә. Король – бер үк ваҡытта илдең дини лидеры (имам), ике изге мәсет руханийы, премьер-министр, ҡораллы көстәрҙең баш командующийы, баш судья ла. Барлыҡ никах, милек, мираҫ, енәйәт һ.б. эштәр Ислам буйынса хәл ителә. Бер ҡыҙыҡлы тарих та бар: дини община башында шәриғәт ғалимдары советы тора. XX быуат баштарында ошондай совет илдә телефон һәм автомобиль барлыҡҡа килеүгә ҡаршы сыҡҡан. Бындай яңылыҡтар шәриғәткә тура килмәй, тип иҫәпләгән ғалимдар. Әммә әлеге заман техникаһының уңайлы булыуы тиҙ арала раҫланып, проблема хәл ителгән. Шулай ҙа ҡатын-ҡыҙға автомобиль йөрөтөү тыйыла, тиҙәр.\nСәғүд йәмғиәтендә ир-ат төп ролде «уйнай». Ҡатын-ҡыҙ кеше араһына кәүҙәһен баштан-аяҡ ҡаплаған япмаһыҙ сығырға тейеш түгел. Йортта ла улар өсөн айырым урын бар – «харим» (беҙгә билдәле гарем ошо һүҙҙән яһалған) тип атала ул. Бәҙәүи (күсмә ғәрәптәр, бедуиндар) ҡатын-ҡыҙы бер аҙ иреклерәк. Улар йәмәғәт урындарында йөҙҙәрен ҡапламай йөрөй ала, ир-ат менән һөйләшергә лә тартынмай.\nҒәрәп ҡатынының төп бурысы – ирен ҡарау, уның ихтыяждарын ҡәнәғәтләндереү һәм, әлбиттә, балалар тәрбиәләү. Ирҙәргә бер юлы дүрт ҡатынға өйләнергә рөхсәт ителһә лә, бындай «бәхет» байҙарға ғына тәтей. Уныһы ла хәҙер бик һирәк күренеш. Әйткәндәй, никах килешеүе төҙөү киң таралған. Мөхәббәт романтикаһына ғәрәп поэзияһында бик күп дан йырланһа ла, ғаилә ҡороуҙы йыш ҡына егет менән ҡыҙҙың яҡындары ойоштора. Ир теләһә ҡайһы ваҡытта ҡатынын айырыу өсөн судьяға мөрәжәғәт итә ала, ә ҡатын ире тарафынан рәнйетелһә, ире уны насар тәьмин итһә, енси яҡтан иғтибарһыҙлыҡ күрһәтһә, айырыуҙы талап итә ала. Статистика буйынса, бында ғаилә тарҡалыу һирәк күренеш. Ғөмүмән, илдә именлек, муллыҡ, сәләмәт тормош хөкөм һөрә.\nИзге ҡалалағы изге мәсет\nИсламдың рухи үҙәге Мәккәлә 1570 йылдан алып билдәле булған, 309 мең квадрат метр майҙанды биләгән «әл-Бәйт-әл-Харам» («Изге йорт») мәсете урынлашҡан. Уның 95 метр бейеклектәге 9 манараһы, дүрт ҙур ҡапҡаһы, бынан тыш, 44 инеү урыны бар. Мәсеткә бер юлы 700 меңгә яҡын кеше һыя. Мәсеттең уртаһында – Ҡәғбә. Мөйөштәре донъяның дүрт тарафын күрһәтә. Өҫтөнә йылына бер тапҡыр алмаштырылған ебәк ҡара япма ябылған. Уның өҫтөн иһә Ҡөрьәндән алынған яҙмалар биҙәй. Ҡәғбәнең ишеге 286 кг ауырлыҡтағы саф алтындан ҡойолған. Көнсығыш мөйөшөнә Ҡара таш беркетелгән. Мосолмандар уның ожмахтан ҡыуылған Әҙәм ғәләйһиүәссәлләмгә Аллаһы Тәғәләнең бүләге икәнен яҡшы белә. Таш тәүҙә аҡ төҫлө булып, ваҡыт үтеүгә гонаһлылар ҡулынан ҡарайған. Ҡәғбә янында Ибраһим бәйғәмбәрҙең аяҡ эҙе һаҡланған таш та бар. Зәм-зәм шишмәһе лә ошонда. Изге шишмә Исмәғил ғәләйһиүәссәлләм бәләкәй саҡта сүллектә сарсап, үлем хәленә еткәндә үксәһе менән ерҙе төйгәс бәреп сыға. Мәккә нәҡ уның янында төҙөлә лә инде. Зәм-зәм һыуы торба буйлап мәсеттең барлыҡ бүлмәләренә лә тиерлек аға. Үтә лә тәмле булыуы менән айырылып тора. Был изге ҡалаға хажға йыл һайын ике миллиондан ашыу кеше килә. Илдең ҡаҙнаһына ла шуға бәрәбәр килем инә.\nДонъялағы иң ҙур сәғәт – Мәккәлә\nБыйыл Рамаҙан айында Мәккә халҡы ҙур бүләк алды – бында планеталағы иң ҙур сәғәттәрҙең береһе ҡуйылды. Яңы сәғәттең диаметры 43 метр. Ул төҙөлөп ятҡан ҡунаҡхана комплексында урынлаштырылып, нәҡ ураҙа айы башланғанда эшләтеп ебәрелде. Әл-Харам мәсете менән йәнәш кенә ул. Сәғәт – 400 метр бейеклектә, Кинг Ғәбделғәзиз Эндоумент комплексының төп башняһында. Башня үҙе, 601 метр бейеклектә булып, өс айҙан төҙөлөп бөтәсәк. Бөтә Ислам донъяһы ваҡытты Гринвич буйынса түгел, ошо сәғәткә ҡарап билдәләйәсәк. Дизайны буйынса ул Лондондағы Биг-Бенды хәтерләтә.\nИлдең тулы исеме – әл-Мәмләкә әл-Ғәрәбиә әс-Сәғүдиә, йәғни Сәғүд Ғәрәбстаны короллеге. Ул көньяҡ-көнбайыш Азияның Ғәрәп ярымутрауында урынлашҡан.\nХалҡы 24 миллион 293 мең (2003 йылғы мәғлүмәт), уларҙың 80 проценты ҡалала йәшәй. БМО фаразы буйынса 2025 йылға халыҡ һаны 39 миллион 965 меңгә етәсәк.\nКороллектең бөтә майҙанында ла тиерлек даими йылға һәм һыу сығанаҡтары юҡ. Ваҡытлыса ағымдар ҡойма ямғырҙан һуң барлыҡҡа килә. Көнсығышта шишмәләр бар. Грунт һыуҙары ер өҫтөнә яҡын урынлашҡан.\nХалыҡтың күпселеге – сәғүд ғәрәптәре (74,2 процент), бәҙәүиҙәр (3,9 процент) һәм Фарсы ҡултығы ғәрәптәре (3 процент). Илдә барлығы 100-ҙән ашыу ҡәбилә һәм ҡәбилә берләшмәләре бар.\nҺаулыҡ һаҡлау һәм белем алыу бушлай. Бюджеттың ярайһы уҡ ҙур сығымдары тотонолоуы һөҙөмтәһендә медицина хеҙмәтләндереүе һиҙелерлек юғары кимәлгә еткән. Был ҙур ҡалалар халҡына ла, сүллектә күсмә тормош алып барған ғәрәп ҡәбиләләренә лә ҡағыла. Короллектә юғары уҡыу йорттары һаны арта барып, араларында ҡатын-ҡыҙҙарҙыҡы булыуы ла ыңғай күренеш.\nБында дини полиция эшләй. Шәриғәт гвардияһы һалдаттары урамдарҙа, йәмәғәт урындарында даими патруллек алып бара. Хоҡуҡ боҙоусы асыҡланған хәлдә енәйәтенә күрә язаһы ла ҡаралған – штрафтан алып башын сабып өҙөүгә тиклем.


Ерҙәрҙе эшкәртергә тотоноу – заман талабы\n27 Март 2018, 12:37\nСәйетбаба ауыл Советы депутаттарының 6 мартта үткән киңәйтелгән ултырышында ра-йон хакимиәте башлығы Рәмил Бохаров етәкселегендәге делегация ҡатнашты. Төп – 2017 йылға отчет доклады менән Сәйетбаба ауыл биләмәһе башлығы Айрат Әхиәт улы Сәйфуллин сығыш яһаны.\nСәйетбаба ауыл биләмәһенә ҡараған ауылдарҙа барлығы 1050 хужалыҡта 3081 кеше йәшәй, шуның 530-ын – пенсионерҙар, 1639-ын - эшкә яраҡлы йәштәгеләр, 337-һен - мәктәпкәсә йәштәге балалар, 329-ын уҡыусылар тәшкил итә. Былтыр ауыл биләмәһендә 36 бала донъяға килһә, 34 үлем осрағы теркәлгән.\nАуыл биләмәһендә ауыл хакимиәте һәм Халыҡтар дуҫлығы йорто филиалы булған “Сәйетбаба” башҡорт тарихи-мәҙәни үҙәге, Сәйетбаба урта һәм Йөҙимән дөйөм белем биреү, был мәктәптәрҙә балалар баҡсалары, аҙ комплектлы Ҡаранйылға башланғыс мәктәптәре, 1 дауахана, 4 фельдшер-акушерлыҡ пункты, 1 ауыл мәҙәниәт йорто, 2 ауыл клубы, 2 китапхана, 1 почта бүлексәһе, 1 музей, 1 Һаҡлыҡ банкы филиалы, 1 янғын һағы посы эшләп килә. Уларҙа барлығы 157 кеше эшләй, шулай уҡ биләмәлә 25 шәхси эшҡыуар теркәлгән, 20 бәләкәй эшҡыуарлыҡ объекттарында һәм 5 крәҫтиән-фермер хужалығында 41 кеше хеҙмәт урыны тапҡан. Биләмәлә шулай уҡ 15 магазин һәм киоск, 3 пекарня, 1 сыр етештереү цехы, 1 кафе, 9 пилорама эшләй.\n- Ауыл биләмәһенең 2017 йылғы бюджеты 4 миллион 555 мең 716 һумлыҡ булды һәм 81% дотациянан торҙо. Шулай уҡ хәрби иҫәпкә хөкүмәт тарафынан 240 мең һум, ә ауылдарҙы йәмләү һәм юлдарҙы төҙөкләндереүгә 500 мең һум аҡса бүленде. 2 миллион 253 мең һумы дотация. 500 мең һум аҡсаның 98 мең һумы Сәйетбаба ауылының Партизан, Мәктәп, Кейекбаев урамдары юлдарын ремонтлауға, 246 меңе - ауылға ингән ерҙәге ҡоймаларҙы төҙөкләндереүгә, 50 меңе - урамдарҙы яҡтыртыуға электр кәрәк-яраҡтары, 29 мең 995 һумы - хәүефһеҙлек буйынса юл билдәләре һатып алыуға, 53 мең 665 һумы - Уҫман ауылында юл ремонтлауға, 6210 һумы ауылдарҙағы обелискыларҙы матурлау өсөн материалдар һатып алыуға һәм башҡа эштәргә сарыф ителде, - тине биләмә башлығы.\nРайон хакимиәте тарафынан да былтыр байтаҡ ҡына финанс ярҙамы күрһәтелеүен билдәләп үтте сығыш яһаусы. Мәҫәлән, карьерға документ эшләтеү өсөн район бюджетынан 15 мең һум, юл билдәләренә - 53 мең һум, газ менән тәьмин итеү схемаһы алыуға 80 мең һум аҡса бүленгән. “Берҙәм Рәсәй” сәйәси партияһының “Аныҡ эштәр” проекты буйынса бүленгән 98 мең 331 һум аҡсаға Ҡаранйылға ауылындағы Жәлил Кейекбаев Йорт-музейы ҡыйығы алыштырылған һәм 50 мең һумға һыу башняһына насос һатып алынған.\nАйрат Сәйфуллин ауыл биләмәһендә эшләп, донъя көтөп, мал тотоп, йәшелсә үҫтереү менән мәшғүл булған 928 хужалыҡ иҫәпләнеүен билдәләп үтте. Шәхси хужалыҡтарҙа 2100-ләп баш һыйыр малы, шул иҫәптән 856 һауын һыйыры аҫрала, ваҡ малдар һаны – 1795, аттар – 378, ҡош-ҡорт 3570 баш, 5200 баш умарта иҫәпләнә.\nСығыш яһаусы ауыл биләмәһендә ҡайҙандыр көтөп ятмай, ә эшҡыуарлыҡ менән шөғөлләнгән булдыҡлы, эшһөйәр ғаиләләрҙе лә барлап үтте. Улар: Сәйетбабанан Зәлиә менән Фәйез Фәйзуллиндар, уларҙың улдары Илшат менән Илфат Фәйзуллиндар, Хәйҙәр Сөләймәнов, Вәсил Йәмилев, Йөҙимәндән Әбсәләмовтар, Ғәбдиевтар, Әхтәмовтар ғаиләләре халыҡты аҙыҡ-түлек һәм көнкүреш кәрәк-яраҡтары менән тәьмин итә, Уҫманда Искәндәровтарҙың магазины эшләй, Ҡаранйылғала Айгөл Суфиянова икмәк-бәлештәр бешереүҙе башлап ебәргән.\nСәйетбаба ауылында эшләп килгән сыр етештереү цехын да айырым телгә алды сығышын дауам итеп биләмә башлығы. Радик Йосопов етәкселегендәге цехта әҙерләнгән Сәйетбаба сыры билдәлелек яулай бара. Әлеге мәлдә ауыл осонда яңы бина төҙөлөшө барыуын, уларҙың халыҡтан һөт йыйыу эшен әүҙемләштереп, сыр етештереүҙе арттырырға, күберәк кешегә эш урындары булдырырға иҫәп тотоп эшләүҙәрен билдәләп үтте.\n-Крәҫтиән-фермер хужалыҡтарынан Сәйетбабанан Лоҡмановтар ғаиләһе ит продукцияһынан етештергән ярымфабрикаттар менән танылыу яуланы, Марс Фәйзуллин икмәк бешереүҙән тыш, баҫыусылыҡ менән дә шөғөлләнә, быйыл да пайсыларҙан бер ни тиклем ерҙе ҡуртымға алып, сәсеү эшен ойошторорға ниәтләй. Шулай уҡ Йөҙимән ауылында Гөлнар менән Илгиз Вәғизовтар ҙа айырыу-са тырышлыҡ һәм ныҡышмалылыҡ менән крәҫтиән-фермерлыҡ хужалығы алып баралар: ҡуртымға ер алып, һыйыр малдары үрсетәләр. Илгиз Әбсәләмов та ҡуртымға пай ере алыуға килешеү төҙөшөп, иген сәсергә ниәтләй, тине ул.\nҠаранйылға ауылы янында йылҡы үрсетеү менән шөғөлләнгән эшҡыуар Әхмәт Аҫылбәков әүҙем эшмәкәрлек алып барып ҡына ҡалмай, ә ауылдаштарына эш урындары булдырыуы маҡтауға лайыҡ. Район Советы депутаты булараҡ та, ул ауыл биләмәһендәге төҙөкләндереү эштәрендә, төрлө мәҙәни сараларҙы үткәреүҙә лә ҙур ярҙам күрһәтә.\nСығыш яһаусы шулай уҡ социаль өлкә, мәҙәни тормош, төҙөлөш, пай ерҙәрен рәсмиләштереү хаҡындағы мәғлүмәттәрҙе еткерҙе.\nАйрат Әхиәт улы 2018 йылға пландары менән дә уртаҡлашты: квартал һайын республика бюджетынан бүленгән финанс ярҙамды Ҡаранйылға, Сәйетбаба, Ҡолҡан ауылдары юлдарын өлөшләтә төҙөкләндереүгә, Йөҙимән ауылында юл хәрәкәтен ойоштороу проектын алыуға йүнәлтеү күҙаллана. “Аныҡ эштәр” проектына ярашлы, Йөҙимән ауылы мәктәбендәге балалар баҡсаһы бүлмәләре иҙәненә ДСП менән линолеум түшәү, Ҡолҡан ауылы клубында йылытыу системаһын алыштырыу ҡаралған. 2018-2022 йылдарға иҫәпләнгән “Уңайлы ҡала мөхите” проекты бу-йынса Сәйетбаба ауыл мәҙәниәт йорто янында спорт һәм балалар майҙансыҡтары менән парк булдырыу, шулай уҡ бина алдындағы майҙанды төҙөкләндереү (эскәмйәләр урынлаштырыу, урам фонарҙары ҡуйыу, клумбалар яһап, сәскәләр ултыртыу) күҙ уңында тотола. Урындағы башланғыстарҙы яҡлау программаһында ла үҙ проекттары менән ҡатнашырға иҫәп тоталар. Былтыр Ҡаранйылға ауылы янында карьер булдырыу буйынса эш башланған, документтар Өфөгә Экология министрлығына ебәрелгән, улар юллап алынһа, бындағы ҡом-ҡырсынташтың юлдарҙы ремонтлауға, төҙөкләндереүгә файҙаланыласағын билдәләп үтте. Быйыл халыҡтан һөт йыйыуҙы\nойоштороу буйынса һөйләшеүҙәр булып, былтыр һөт йыйыу менән шөғөлләнгән Ришат Рахманғолов, Миндулла Ғәлләмов, Илгиз Вәғизовтар был эште дауам итәсәк. Шулай уҡ сыр етештереүселәрҙең дә яңы бинала эш башлау менән халыҡтан 4 мең килограмм һөт ҡабул итеү мөмкинлеге бар.\nБиләмә башлығы А.Сәйфуллиндың сығышынан һуң, 1-се һайлау округы депутаты, Йөҙимән мәктәбе директоры Таңсулпан Рәхмәтуллинаға һүҙ бирелеп, ул былтыр, ниһайәт, ауылда һыу мәсьәләһе хәл ителеүе хаҡында белдерҙе. Һәм йәнә бер һорау - бушап ҡалған балалар баҡсаһы бинаһын клуб итеп үҙгәртеп ҡороу мәсьәләһен күтәрҙе. Район Советы депутаты Әхмәт Аҫылбәков, Сәйетбаба ауылы ветерандар советы рәйесе Закир Ишмырҙин башҡарылған эштәр хаҡында отчет тотто, проблемаларҙы барланы. Ҡаранйылға ауылынан Ғәлиә Вәлиева биләмәләге проблемаларға туҡталып, үҙенең тәҡдимдәрен, теләктәрен еткерҙе. Ауыл кешеләре үҙҙәрен борсоған Сәйетбаба табиплыҡ амбулаторияһын ремонтлау, күҙ врачы (окулист), күҙҙе ҡарау өсөн заманса технологиялар, дарыухана мәсьәләләрен күтәрҙе. Медицина өлкәһенә ҡағылышлы һорауҙарға Үҙәк район дауаханаһының баш врачы урынбаҫары Хәкимйән Сәфәрғолов шундуҡ яуап бирҙе. Шулай уҡ йылғаның ярҙы йыуыуынан йорт-ҡаралтылар зыян күрмәҫ элек уны нығытыуҙа ярҙам һорап мөрәжәғәт итеүселәр ҙә булды. “Ғафури һөтө” кооперацияһынан вәкил Сәйетбаба төбәге халҡынан һөт йыйыу мәсьәләһенә аңлатма бирҙе.\nБарлыҡ сығыштарҙан һуң, осрашыуҙы йомғаҡлап, район\nхакимиәте башлығы Р.З. Бохаровҡа һүҙ бирелде. Рәмил Зәкәриә улы райондың уҙған йылғы уңыштарын барланы. Сәйетбаба ауылына килгәндә иһә, ерҙәрҙең буш, сәселмәй ятыуына йөрәк һыҡрай, тине ул. Киләсәккә белемле кадрҙар әҙерләү өсөн мәктәптәрҙең ролен билдәләп, уҡытыусыларҙың уҡыусыларға төплө белем биреүгә яуаплы ҡарауҙарын теләне. Ауыл хужалығында эшләргә теләүселәргә мөмкинлектәр ҙә, дәүләттән ярҙам да ҙур булыуын белдереп, ерҙәрҙе эшкәртергә, эшҡыуарлыҡҡа, продукция етештереүгә тотонорға кәрәклегенә баҫым яһаны. Шулай уҡ кооперативтарға берләшеү хаҡында аңлатма бирҙе.\nСәйетбаба ауыл биләмәһе хакимиәтенең 2017 йылғы эшмәкәрлеге ҡәнәғәтләнерлек тип баһаланды. Ауыл советы депутаттарының киңәйтелгән ултырышы ошоноң менән үҙ эшен тамамланы.


«Киске Өфө» гәзитенең сайты - №8, 23 февраль - 1 март, 2019 - Информационные страницы\n№8, 23 февраль - 1 март, 2019\nИР-ЕГЕТЛЕ ИЛ КӨСЛӨ\nСыбыҡ менеп сабыр малайға,\nТамағы туҡ булһа, ҡалай ҙа!\nУрамдарҙа йүгереп уйнап йөрөр\nМалайҙар бар әле, алай ҙа.\nЕлек кеүек кенә егеткә,\nҠыҙҙар күҙләүҙәргә ек етә.\nЕгеттәргә ҡарап йән йылына,\nКиләсәккә өмөт ҡылына.\nДәрәжәһе ирҙең - аҡылдыр,\nАҡыл тотҡан ирҙәр аҫылдыр.\nАрыҫландай ирҙәр хужа булһа,\nБуй бирер ҙә ҡатын баҫылыр.\nАҡһаҡалдар кәңәш ҡороуға,\nКәрәк ыҙандарға бороуға.\nУйлап ҡына яйлы яуап табыр,\nЙәштәр төбәлеп биргән һорауға.\nИр-егете булған ил көслө,\nЯҡын барып булмаҫ күс төҫлө.\nБулһын, әйҙә, ҡырыҫ, булһын ҡаты,\nИл нигеҙе бит ул ир заты!\nЭлек аҡтарҙы дошман күреп, хәҙер килеп ҡыҙыл большевиктарҙы ләғнәтләүебеҙ әлеге Батьканың "Аҡтарҙы ҡыҙарғанса, ҡыҙылдарҙы - ағарғанса туҡмарға!", тигән лозунгыһын хәтерләтә биреп тә ҡуя...\nПрограммаға ярашлы, подъездарҙа тәҙрә рамдары алмаштырыласаҡ, беренсе ҡаттағы иҙәнгә плитә түшәләсәк, тамбурҙың ағас ишеге урынына пластиктан эшләнгәне ҡуйыласаҡ, стеналар буяласаҡ һәм башҡа эштәр башҡарыласаҡ.\nХАЛЫҠ БӘХЕТЕ ӨСӨН\nБеренсе донъя һуғышы башланыу менән рус армияһы һалдаты булып, фронтҡа китә. Ошо мәлдә ул ғүмерен халыҡ бәхете өсөн көрәшкә арнарға хәл итә.\nВАТАНДЫ ҺАҠЛАУСЫ БУЛАЙЫҠ ТИК ҠОРАЛҒА ТОТОНОРҒА ЯҘМАҺЫН!\nМинең белеүемсә, башҡорт егеттәренең күбеһе хәрби уҡыу йорттарына ана шул бер яҡлы ғына үҫешеүе һәм был өлкәне ныҡлы өйрәнмәүе арҡаһында бара һалмай.\n"Халыҡ рухлы, дөрөҫ ғәмәлдәр башҡарған кеше артынан эйәрергә, уны яҡларға, хупларға әҙер, тик уның мәнфәғәте ситтә ҡалмаһын. Халыҡ - беҙгә, беҙ халыҡҡа таяныс бөгөнгө көндә", - ти ул, ныҡлы ышаныс менән.


Төрки телле театрҙарҙың «Туғанлыҡ» VII Халыҡ-ара фестиваленә бағышланған пресс-конференцияһы үтте\nБөгөн, 18 апрелдә, Мәжит Ғафури исемендәге Башҡорт академия драма театрында Төрки телле театрҙарҙың «Туғанлыҡ» VII Халыҡ-ара фестиваленә бағышланған пресс-конференцияһы уҙҙы. Унда фестивалдең художество етәксеһе Олег Ханов, театрҙың директоры Иршат Фәйзуллин, фестивалдең программа директоры Айһылыу Сәғитова, режиссер Айрат Абушахманов ҡатнашты. «Туғанлыҡ» фестивале Өфө ҡалаһында 23 майҙан алып 30-сы майға тиклем барасаҡ. «Баш ҡаланың биш театр майҙанында 12 илдән һәм республиканан ижади коллективтар киләсәк, — тине Олег\nИҫегеҙгә төшөрәбеҙ, 18 апрелдә 14.30 сәғәттә Мәжит Ғафури исемендәге Башҡорт академия драма театры фойеһында «Туғанлыҡ» төрки телле театрҙар фестиваленә бағышланған пресс-конференцияға үтәсәк. Спикерҙар: фестивалдең художество етәксеһе Олег Ханов, театрҙың директоры Иршат Фәйзуллин, фестивалдең программа директоры Айһылыу Сәғитова, режиссер Айрат Абушахманов. Тулыраҡ мәғлүмәт: Туганлык-2019.\n«ТУҒАНЛЫҠ» ФЕСТИВАЛЕНЕҢ АФИШАҺЫ\nМатбуғат хеҙмәткәрҙәре иғтибарына!\n«Туғанлыҡ» төрки телле театрҙар фестиваленә бағышланған пресс-конференцияға саҡырабыҙ! Пресс-конференция театр фойеһында 18 апрелдә 14.30 сәғәттә башлана. Спикерҙар: фестивалдең художество етәксеһе Олег Ханов, театрҙың директоры Иршат Фәйзуллин, фестивалдең программа директоры Айһылыу Сәғитова, режиссер Айрат Абушахманов. Аккредитация: (347) 272-39-30, gafury_lit@mail.ru Иҫегеҙгә төшөрәбеҙ, «Туғанлыҡ» фестивале Өфөлә 23-се майҙан 30-сы майға тиклем уҙғарыла.\n«Туғанлыҡ-2019» фестивале башланыуға ике ай ҡалды\nТеүәл ике айҙан республикабыҙҙа Төрки телле театрҙарҙың «Туғанлыҡ» VII Халыҡ-ара фестивале башлана. Афишала Башҡортостан, Татарстан, Әзербайджан, Ҡазағстан, Ҡырғыҙстан, Тыва, Крым, Хакасия, Төркиә, Үзбәкстан, Алтай һәм Ғағауз республикаларынан 13 спектакль. Төрки телле театрҙарҙың «Туғанлыҡ» халыҡ-ара фестивале сиктәрендә үтәсәк «Төрки телле театрҙар һәм мәҙәниәттәр диалогы» Халыҡ-ара фәнни-ғәмәли конференция үтәсәк. Фестивалдең программаһы: бында.\nӨфөлә 23-нән 30 майға тиклем “Туғанлыҡ” VII Халыҡ-ара төрки телле театрҙар фестивале уҙасаҡ. Афишала Башҡортостан, Татарстан, Әзербайджан, Ҡазағстан, Ҡырғыҙстан, Тыва, Крым, Хакасия, Төркиә, Үзбәкстан, Алтай һәм Ғағауз республикаларынан 13 спектакль. Тулыраҡ мәғлүмәт: ТУГАНЛЫК-2019\n«ТУҒАНЛЫҠ» ФЕСТИВАЛЕНӘ ЗАЯВКАЛАР ҠАБУЛ ИТЕҮ ДАУАМ ИТӘ\n2019 йылдың 23-нән 30-сы майға тиклем үтәсәк Төрки телле театрҙарҙың «Туғанлыҡ» VII Халыҡ-ара фестиваленә Ойоштороу комитеты заявкалар ҡабул итә. *********************************************** Напоминаем, что до 1 декабря 2018 года продолжается ПРИЕМ ЗАЯВОК НА УЧАСТИЕ В МЕЖДУНАРОДНОМ ФЕСТИВАЛЕ ТЮРКОЯЗЫЧНЫХ ТЕАТРОВ «ТУГАНЛЫК», который пройдет с 23 по 30 мая 2019 года в Республике Башкортостан. Заявки на участие в Фестивале\nVI «Туғанлыҡ» халыҡ-ара төрки телле театрҙар фестивале — барлыҡ театрҙарҙы берләштергән Өфөләге ҙур мәҙәни сара тамаланды. Еңеүселәр 11 номинацияла билдәләнде, шуға өҫтәп фестивалдең махсус приздары һәм дипломдары тапшырылды. Еңеүселәргә приздар түбәндәгесә бүленде: «Иң яҡшы спектакль» — «Антигона» спектакле (Ж.Ануй, реж.Ф.Бикчантаев) М.Ғафури исемендәге Башҡорт академия драма театры «Иң яҡшы режиссер эше» — «Дон Жуан» спектакле өсөн\nРөстәм Хәмитов VI «Туғанлыҡ» халыҡ-ара төрки телле театрҙар фестивалендә ҡатнашыусылар менән осрашты\n12 сентябрҙә Өфөлә Башҡортостан Башлығы Рөстәм Хәмитов Рәсәйҙең театр сәнғәте эшмәкәрҙәре, VI «Туғанлыҡ» халыҡ-ара төрки телле театрҙар фестивале ҡунаҡтары һәм ҡатнашыусылары менән осрашты. — Беҙ барыбыҙ ҙа туғандар, бер-беребеҙгә кәрәкбеҙ, — тип билдәләне республика Башлығы. — Мәҙәниәт – нигеҙҙе тәшкил итә, мәҙәниәтһеҙ алға барыу мөмкин түгел. Рөстәм Хәмитов әйтеүенсә, 2016 йылда республика театрҙары тамашаларын 1\n«ТУҒАНЛЫҠ». 7-CЕ КӨН\n13-сө сентябрь, шаршамбы. Фестиваль уңышлы дауам итә. «Туғанлыҡ» төрки телле театрҙар фестивалендә ҙур тәжрибә тупланды, оҫталыҡ дәрестәре файҙалы үтте, — тиҙәр килгән ҡунаҡтар. Көндөҙ «Башҡортостан» дәүләт телерадиокомпанияһының «Рәсәй» медиаүҙәгендә «Мәҙәниәт диалогы» темаһына матбуғат конференцияһы үтте. 19.00 сәғәттә, Башҡортостан Республикаһының Рус дәүләт академия драма театры сәхнәһендә Ҡаҙағстан «Жастар» театры Николай Гогольдең «Ревизор» комедияһын күрһәтте. Театрҙың Художество\n«ТУҒАНЛЫҠ». 6-CЫ КӨН\nФестиваль ғәҙәттәгесә кисә булған Әзербайжан дәүләт Йәш тамашасы театры «Cəza» («Яза») спектакле һәм Ҡ.Кулиев исемендәге Балҡар дәүләт драма театрының спектакле «Тормош-күтәрелеү» спектаклдәре хаҡында фекер алышыуҙан башланып китте. Сәғәт 12-лә Актерҙар йортонда түңәрәк өҫтәлгә йыйылдылар. Рәсәй федерацияһының Театр эшмәкәрҙәре союзы ағзалары Фестивальдә ҡатнашыусы театр етәкселәре Исрафилов Р.В., Манджиев Б.Н., Корчак М.М. менән осрашыу уҙғарҙы. Осрашыу ваҡытында\nӨфөлә төрки телле театрҙарҙың VI Халыҡ-ара «Туғанлыҡ» фестивале көндән-көн күләмлерәк, йөкмәткеле була бара. Шулай итеп, бөгөн 14.00 сәғәттә, «Башҡортостан» дәүләт концерт залының конференц-залында фәнни-ғәмәли «Театр һәм Төрки телле мәҙәниәттәр диалогы» конференцияһы уҙҙы. Был конференцияға махсус ҡунаҡ та саҡырылған: Голдсмит университеты профессоры Мария Шевцова (Лондон, Бөйөк Британия). Бөйөк Британияның театр тәнҡитсеһе был конференцияла ҡатнашыусыларға, жюри ағзаларына,


Тейешле технологиялар нигеҙендә | Министерство сельского хозяйства Республики Башкортостан\n» Тейешле технологиялар нигеҙендә\nТейешле технологиялар нигеҙендә\nБаймаҡтан Гөлнара менән Рәмил Байрамғоловтар ҡошсолоҡ һәм үҫемлекселек тармаҡтарын үҫтереү буйынса районда ғына түгел, ә Урал аръяғы төбәгендә лә иң һөҙөмтәле эшләүсе фермерҙарҙан һанала. Был ҡеүәтле һәм заман шарттарына ҡулайлашып үҫешкән предприятие халыҡты йылдың-йылы сифатлы ҡош-ҡорт менән тәьмин итә, халыҡтың ихтыяжын ҡәнәғәтләндереү өсөн төрлө проекттарҙы тормошҡа ашыра, меценатлыҡ өлгөһө булып тора.\nҺуңғы йылдарҙа фермер хужалығы иген культуралары үҫтереү тармағына йөҙ борҙо һәм ҡыҫҡа ваҡыт эсендә был йүнәлештә яҡшы һөҙөмтәләргә өлгәште. Матди-техник базаны ҡеүәтле һәм заманса техника-агрегаттар менән тулыландырыу, ер тураһында даими хәстәрлек күреү, орлоҡ фондын яңыртыу һәм яңы сорттарға өҫтөнлөк биреү үҙенең тос емештәрен бирҙе. Предприятие баҫыу кампаниялары йомғаҡтары буйынса район кимәлендә күп тапҡырҙар еңеүсе булып танылды.\nБыйылғы яҙғы баҫыу эштәрен дә фермер хужалығы яҡшы әҙерлек менән ҡаршы алды: көҙ 350 гектарҙа ер туңға һөрөлдө, 20 тонна бойҙайҙың элиталы “тобольская” сорты һатып алынды, техника-агрегаттар мәлендә әҙерлек һыҙығына баҫтырылды. Сәсеүҙе коллектив тейешле технологиялар нигеҙендә атҡарып сыҡты. Иген культуралары 260 гектарҙы биләп, шуның 235 гектарын бойҙай, 220 гектарын һоло, ҡалғанын арпа тәшкил итте. Сәсеүҙә “Агратор” сәскесе менән К-744 тракторында механизатор Альберт Туйканов яҡшы һөҙөмтәгә иреште. Орлоҡ ташыуҙа водитель Александр Марущяк тырышып эшләне. Бригадир Ришат Әминев участкала эште оҫта ойошторҙо. Әйткәндәй, яҙғы баҫыу эштәрен ойошҡанлы атҡарып сығыуға Урал аръяғы агросәнәғәт колледжы студенттары Данис Вәлиев һәм Ильяс Кәлимуллин да үҙ өлөштәрен индерҙе – был тырыш егеттәр орлоҡ таҙартыуҙа эшләне, агрегатты орлоҡ менән тәьмин итте.\nГөлнара менән Рәмил Байрамғоловтар етәкләгән крәҫтиән-фермер хужалығының быйыл да мул уңыш үҫтереп алырына шикләнмәҫкә мөмкин – тармаҡҡа һалынған хеҙмәт ошо фекерҙе әйтергә тулы нигеҙ бирә.\nҺүрәттә: Р.Байрамғолов (уртала) сәсеү батырҙары А.Марущяк, Р.Әминев һәм А.Туйканов менән.\nД. Фадеев фотоһы.


“Сөскөргән һайын табипҡа сиратһыҙ күренерлек булһын!” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Сөскөргән һайын табипҡа сиратһыҙ күренерлек булһын!”\n“Сөскөргән һайын табипҡа сиратһыҙ күренерлек булһын!” 15.01.2019 // Йәмғиәт\nСибайҙа ғәҙәттән тыш хәлдән зыян күргән кешеләргә медицина ярҙамы күрһәтеү өсөн профилле белгестәр етешәме? Был йәһәттән мохтажлыҡ ниндәй кимәлдә? Ошоно тиҙ арала билдәләп, мәсьәләне яйға һалыуҙы талап итте республика етәксеһе Радий Хәбиров.\nСибай үҙәк дауаханаһының баш табибы әйтеүенсә, учреждение профилле белгестәр менән тәьмин ителгән, пульмонолог һәм аллерголог ҡына етешмәй. Радий Хәбировты был сығыш ҡәнәғәтләндермәне, ул бер ниндәй мохтажлыҡ булырға тейеш түгеллеген, ҙур ҡеүәттә, запас менән эшләү кәрәклеген белдерҙе.\n“Һеҙҙең бурыс – кешеләрҙе дауалау, – тине Радий Хәбиров. – Хәл-торошто ныҡлы күҙәтеп барырға кәрәк. Беҙ һәр кеше өсөн ҙур уңайлылыҡ тыуҙырырға тейешбеҙ – улар сөскөргән һайын табипҡа сиратһыҙ килеп мөрәжәғәт итерлек булһын. Әгәр койкалар етмәй икән, ярҙам итәсәкбеҙ, кәрәк булһа – Өфөгә ташый башлайбыҙ”.\nФото: “Башинформ”дан алынды


Мираҫ» йыр һәм бейеү ансамбле халыҡ-ара конкурс-фестивалендә ҡатнаша | «Ашҡаҙар» радиоhы сайты\nМираҫ» йыр һәм бейеү ансамбле халыҡ-ара конкурс-фестивалендә ҡатнаша\nСара 29-31 мартта Мари Иле Республикаһында – Йошкар-Ола ҡалаһында үтә һәм «Мираҫ» йыр һәм бейеү ансамбле фестиваль барышында ике соло концерт менән сығыш яһай. «Михаил Мурашко дуҫтарын саҡыра» конкурс-фестивале 2011 йылдан уҙғарыла. Фестивалдең гнографияһы киң: Мәскәүҙән, Пермь крайынан, Түбәнге Новгород һәм Яңы Себер өлкәләренән, Красноярск крайынан, Татарстан, Сыуашстан, Мари Иле республикаларынан хореография коллективтары һәм башҡарыусылар ҡатнашыуы көтөлә. Сараны Мари Иле республикаһының Мәҙәниәт, матбуғат һәм милләттәр эштәре буйынса министрлыҡ, Я. Эшпай исемендәге Дәүләт филармонияһы булышлығында Республика халыҡ ижады һәм мәҙәни-ял эшмәкәрлеге ғилми-методик үҙәге, Йошкар-Ола ҡалаһы хакимиәтенең мәҙәниәт идаралығы ойошора.


Ошо көндәрҙә Өфөлә Волга буйы таможня идаралығының кол легияһы булып уҙҙы. Быға тиклем "Башинформ" агентлығында үт кән матбуғат конференцияһында Волга буйы таможня идараһы на чальнигы рий Рыбкин һәм Башҡортостан таможняһы начальнигы Н әжип Ғәлиҡәев ҡатнашҡайны.\nБыйыл көсөнә ингән яңы редакциялағы РФ Таможня кодексы тамо жня контролен һәм таможня документтарын тулытыуҙы ҡулайлашт ырыуҙы күҙ уңыңда тота. Тышҡы сауҙа эшмәкәрлегенең башлыса э кспортҡа юҫыҡланыуы һәм етештереү тармағына тәғәйенләнгән кү сеп йөрөүсе тауарҙар күләменең ҙурлығын таможня документтары н тултырыуҙы ҡулайлаштырыуҙың йүнәлешен билдәләүсе төп факто рҙар булып тора. Ҡулайлаштырыу декларация биреүҙең прогресси в формаларын өйрәнеүҙән, йөк ташыу буйынса таможня деклараци яһына документаль контроль этаптарын берләштереүҙән, таможня\nдокументтарын тултырыу процестарына идара итеүҙә яңы автома тлашҡан системаларҙы үҙләштереүҙән, таможня постары функци яларын һәм урындарын үҙгәртеүҙән ғибәрәт.\nКоллегияның беҙә үткәрелеүенә республика таможняһы барлыҡҡ а килеүгә 15 йыл тулыу сәбәпсе. Шул уңайҙан иртәгә Өфөлә там жняның яңы терминалы асыласаҡ Уның проектын тормошҡа ашырыу\nяңы кодекстың таможны органдары менән эшҡыуарлыҡ араһында э шлекле бәйләнештәрҙе нығытыуға һәм үҫтереүгә йүнәлтелгән тө п талаптарына яуап бирә.\nЯңы терминал Рәсәй Федерацияһының таможня сиктәре аша үтеүс е ауарҙарҙы контролләүгә ҡағылышлы барлыҡ операцияларҙы ти ҙ һәм бер урында башҡарырға мөмкинлек бирәсәк. Был таможня п остары хеҙмәткәрҙәренең дә, тышҡы сауҙа эшмәкәрлегендә ҡатн ашыусыларҙың да сығымдарын кәметә.


Изге күңеллеләр » Табын\nЯҙаһы һүҙем Сәйетбаба ауылының тиҙ ярҙам хеҙмәте шәфҡәт туташтары һәм водителдәре тураһында ине.\nУлар беҙҙең ауыл биләмәһенә ҡараған 8 ауыл кешеләрен һәм тағы ла 3 ауыл советы халҡын хеҙмәтләндерә. Үҙем оло йәштә булғас, һаулыҡ яғы самалы. Ҡасан ғына тиҙ ярҙам машинаһын саҡыртһам да, тиҙ генә килеп етәләр. Бына ул шәфҡәтле ҡыҙҙар – Флүрә Мәүлетҡолова, Мөнирә Ҡотлоәхмәтова, Рәсимә Ишниязова, Рәмилә Ишбулдина, Сәүиә Йәрмиева. «Тиҙ ярҙам» машинаһында эшләүсе тәжрибәле водителдәр Рәфис Байбулдин менән Раил Аҙнабаевты ла тик яҡшы яҡтан ғына телгә алабыҙ. Бар ауыл халҡы исеменән уларға рәхмәт һүҙҙәре еткерәм. Беҙ уларҙың эшенән бик ризабыҙ. Медицина өлкәһендә оҙаҡ эшләүҙәрен, ныҡлы һаулыҡ, ғаилә бәхете теләйем.\nБеҙҙе, ауыл халҡын, борсоған ҙур мәсьәлә тураһында ла яҙғы килә. Ул да булһа - нисә йылдар инде дарыухана юҡлығы. Уны һорап ҡайҙарға ғына мөрәжәғәт итеп ҡараманыҡ, барыһы ла "булыр” тип буш һүҙ менән яуап бирә. Беҙ эшләгән осорҙа – 80-90-сы йылдарҙа дарыухана бына тигән итеп эшләне. Бинаһы әле лә бар – тик эшләүсе белгесе генә юҡ. Күптән түгел\nрайон үҙәгенә автобуста 8 кеше китеп барабыҙ, һораштырһам, бөтәһенең дә йомошо дарыуханала. Ярай әле йөрөй алабыҙ. Ә 80-90 йәшлек ҡарттар нисек барырға тейеш 60 саҡрымда ятҡан район үҙәгенә? Бик аяныс хәл был. Ни өсөн халыҡ мәнфәғәтен ҡайғыртмай икән беҙҙең түрәләр?\nмедицина хеҙмәте ветераны,\n"Почет билдәһе» ордены кавалеры.


Өфөлә полилингваль күп профилле мәктәптәр асыласаҡ\n5 августа республика Хөкүмәтендә Башҡортостан Башлығы вазифаһын ваҡытлыса башҡарыусы Радий Хәбиров етәкселегендә сираттағы оператив кәңәшмә үтте. Уның сиктәрендә республикала уҡыу башына полилингваль күп профилле мәктәптәр асылыуы тураһында һүҙ барҙы.\nРадий Хәбиров әйтеүенсә, Башҡортостан Республикаһының мәғариф өлкәһе юғары кимәлгә сыға.\n- Полилингваль мәктәптеренең уҡытыу системаһына сифатлы белем биреү методикалары инәсәк һәм балалар юғары кимәлдә бер нисә телдәр өйрәнәсәк, - тип билдәләп үтте Радий Хәбиров.\n2 сентябрҙән Өфөнөң Дим һәм Совет райондарында № 44-се и № 162-се полилингваль мәктәптәр эшләй башлаясаҡ.\n44-се һанлы мәктәпте реконструкциялау сиктәрендә яңы 1, 3, 4 һанлы корпустары төҙөлә. Мәктәп майҙаны 19 мең квадрат метрға тиклем артасаҡ һәм бында 1300 уҡыусы бер сменала уҡыясаҡ. Спорт күнекмәләре өсөн күп функциялы залдар, төрлө түңәрәктәр һәм секциялар эше өсөн кабинеттар барлыҡҡа киләсәк. Уңайлы мөхит элементтарын булдырыу ҡаралған. Шулай уҡ тулыһынса мебель һәм электрон – техник ҡорамалдар яңыртыласаҡ.\nБилдәләп үтергә кәрәк, уҡытыу-тәрбиә процесы дәрестәрҙән һуң да дауам итәсәк. Балалар өсөн бай өҫтәмә белем биреү программаһы ҡаралған.\nДим районының «Сағыу» биҫтәһендә 1000 уҡыусыға ҡаралған 162-се күп профилле мәктәп сафҡа индереләсәк. Майҙаны 22 мең квадрат метрҙан ашыу. Балалар шулай уҡ бер сменала уҡыясаҡ.\nКластан тыш уҡытыу һәм өҫтәмә белем биреү программалары сиктәрендә был полилингваль мәктәптә «Взлетай!» проектының модулдәрен тормошҡа ашырыу планлаштырыла. Балалар өсөн шахмат, баскетбол, волейбол, футбол, еңел атлетика, көрәш һәм башҡа дәрестәр үткәреү ҡаралған. Уҡыусыларға тағы донъя мәҙәниәте, рус, башҡорт, инглиз, француз телдәрен өйрәнеү өсөн барлыҡ шарттар булдыраласаҡ һәм төрлө йүнәлештәге клубтар эшләйәсәк.\nМәктәп бинаһының этаждары сағыу төҫтәрҙә буласаҡ һәм уңайлы мөхит элементтарын тәшкил итәсәк.


Апрелдә Башҡортостанда тотороҡһоҙ һауа торошо көтөлә — Башгидромет // Йәмғиәт | новости башинформ.рф\nАпрелдә Башҡортостанда тотороҡһоҙ һауа торошо көтөлә — Башгидромет\n12:18, 27 марта 2015 Йәмғиәт\nАпрелдә Башҡортостанда тотороҡһоҙ һауа торошо көтөлә — Башгидромет Фото: Андрей Старостин\nӨФӨ, 2015 йыл, 27 март. /«Башинформ» мәғлүмәт агентлығы, Гөлфиә Акулова/.\nГидрометеорология һәм тирә-яҡ мөхит мониторингы буйынса Башҡортостан идаралығы начальнигы Вилора Горохольская Башҡортостан Хөкүмәтендә үткән ташҡынға ҡаршы республика комиссияһында Башҡортостан Республикаһындағы гидрометеорологик хәл тураһында һөйләне.\n— Былтыр тупраҡтың көҙгө дымлылығы нормаға яҡын булыуы билдәләнде. Ҡыш та 2-3 градусҡа йылыраҡ булды. Ағиҙел йылғаһы бассейнында ҡар һаҡламы уртаса күп йыллыҡ күрһәткестәрҙән 10-45 процентҡа артығыраҡ. Март аҙағында йылғаларҙағы боҙҙоң ҡалынлығы 20-70 сантиметр сиктәрендә тирбәлә, — тине Вилора Горохольская. — Һыу запасы түбәндәгесә: Ағиҙел йылғаһы бассейнында Иҫке Собханғолға тиклем — 73 миллиметр, был яҙғы норманан 52 процент һәм былтырғынан 36 процентҡа түбәнерәк. Ҡариҙел йылғаһы бассейнында Павловка һыу һаҡлағысына тиклем — 114 миллиметр, был уҙған йыл менән сағыштырғанда алты процентҡа кәмерәк. Дөйөм алғанда, Ағиҙел йылғаһы бассейны буйындағы ҡар япмаһындағы һыу запасы уртаса күп йыллыҡ күрһәткестәрҙән 70-50 процентҡа түбәнерәк. Ағиҙел йылғаһындағы ҡар ҡатламының бейеклеге ошо декадаға ярашлы норманан 5-30 процентҡа юғарыраҡ.\nБыйыл йылғаларҙың асылыуы ғәҙәттәгенән 1-1 көнгә алдараҡ көтөлә. Рәсәй Гидрометүҙәгендә күҙаллауҙарынса, яҙ көнө уртаса һауа температураһы норманан 3-5 градусҡа юғарыраҡ, яуым-төшөм нормаға ярашлы буласаҡ.\n— Апрелдә республикала һауа торошоноң тотороҡһоҙ булыуы күҙаллана. Айҙың тәүге ун көнлөгөндә яуым-төшөм, һауа температураһының күтәрелеүе көтөлә. Төндә 10 градустан 1-6 градусҡаса һалҡын, көндөҙ 5-10 градус йылы буласаҡ. Икенсе декадала ҡар ҡатыш ямғыр яуасаҡ. Ай аҙағында йәнә йылыта, һауа температураһы — норманан бер градусҡа юғары, яуым-төшөм — нормаға ярашлы. 2-4 апрелдә Өфөлә көндәр йылына, — тип билдәләне Вилора Горохольская.\nТеги: һауа торошо,ташҡын


Бөгөн киң йәмәғәтселек виртуоз ҡумыҙсы һәм өзләүсе Роберт Заһретдиновты һуңғы юлға оҙатты\nМәрхүм менән хушлашыу Хөсәйен Әхмәтов исемендәге Башҡорт дәүләт филармонияһында уҙҙы. Роберт Абдрахман улының яҡындары, яҡташтары, уҡыусылары шәхес хаҡында йылы иҫтәлектәре менән бүлеште.\nРоберт Абдрахман улы 1932 йылдың 16 декабрендә Мәсетле районында донъяға килгән. Өфө сәнғәт училищеһын, Свердловск музыка-педагогия институтын тамамлаған. Салауат Юлаев исемендәге дәүләт премияһы лауреаты, Рәсәйҙең һәм Башҡортостандың атҡаҙанған мәҙәниәт хеҙмәткәре, халыҡ-ара өзләү фестивалдәре еңеүсеһе, «Донъяның виртуоз ҡумыҙсыһы» халыҡ-ара конкурсында бер нисә тапҡыр лауреат исемен яулаусы.\n«Ҡумыҙҙа уйнау мәктәбе» китабы өсөн ул Д.Сорос исемендәге халыҡ-ара премияға лайыҡ булды. Роберт заһретдинов башҡорт ҡумыҙын бөтә доонъяға танытҡан, музыкаль уйын ҡоралында бик күптәрҙе уйнарға өйрәткән кеше. Оҫтаның башланғысы менән республикала ҡумыҙсылар һәм өҙләүселәр конкурсы үткәрелеп килә, Мәсетлелә ҡумыҙ музейы асылды.


Башҡортостан менән Татарстан араһында хеҙмәттәшлек тураһында Килешеү төҙөлдө // Сәйәсәт | новости башинформ.рф\nБашҡортостан менән Татарстан араһында хеҙмәттәшлек тураһында Килешеү төҙөлдө\n16:14, 22 декабря 2010 Сәйәсәт\nӨфөлә 22 декабрҙә Башҡортостан менән Татарстан араһында хеҙмәттәшлек тураһында Килешеүгә ҡул ҡуйылды. Һүҙ бында ике республиканың сауҙа-иҡтисади, социаль, фәнни-техник һәм мәҙәни хеҙмәттәшлеге тураһында бара.\nДокументҡа Башҡортостан Республикаһы Хөкүмәте Йортонда ҡул ҡуйылды. Ике яҡлы килешеү аҫтына Башҡортостан Президенты Рөстәм Хәмитов һәм Татарстан Президенты Рөстәм Миңнеханов ҡул ҡуйҙы. Бынан тыш, 2011-2012 йылдарға күрһәтелгән өлкәләрҙә хеҙмәттәшлекте үҫтереү буйынса саралар планына ҡул ҡуйылды.\nБыл Килешеүгә ҡул ҡуйыу ике күрше республика өсөн ҙур әһәмиәткә эйә, тантана башланыр алдынан бөгөн ике Президент та шул турала телгә алды.\n— Татарстан делегацияһына республикабыҙға килгәндәре өсөн рәхмәт белдерергә теләйем, — тине Рөстәм Хәмитов. – Һеҙ – беҙҙең күптән көтөлгән ҡунаҡтарыбыҙ һәм яратҡан күршеләребеҙ. Беҙҙең уртаҡ яҡтарыбыҙ бик күп — тел, мәҙәниәт, традициялар, һөйләшер һүҙҙәребеҙ ҙә байтаҡ. Һис шикһеҙ, беҙҙең киләсәгебеҙ һәм мәнфәғәттәребеҙ ҙә уртаҡ. Алдыбыҙҙа торған бурыстар ҙа бер үк: кешеләрҙе эш, лайыҡлы эш хаҡы һәм уңайлы торлаҡ менән тәьмин итеү.\nРөстәм Хәмитов, Башҡортостан менән Татарстанға бер-береһенән өйрәнер нәмәләр ҙә бар, тип һыҙыҡ өҫтөнә алды.\n— Беҙ – илебеҙҙең төп индустриаль төбәктәре. Әгәр көстәребеҙҙе берләштерһәк, Рәсәй Федерацияһында беҙгә тиңдәр булмаясаҡ, — тип белдерҙе Башҡортостан Президенты.\nТеги: БР Президенты, төбәк-ара бәйләнештәр, килешеүҙәр


«Өфө» футбол клубы Туланың «Арсенал»ын еңде\nИке команда ла майҙанға төп уйынсыларһыҙ сыҡты. Атап әйткәндә, Дмитрий Стоцкийға һары карточкалар күбәйеп китеү сәбәпле, матчтан ҡоро ҡалырға тура килде. Бынан тыш, Абдулавов менән Лунев имгәнгәндән һуң дауалана. Иҫәпте Сильвестр Ибгун тәүге тайм һуңында асты. Һуңғараҡ Фатаи уны икеләтә арттырҙы. «Өфө» футболсылары өсөн был еңеү әлеге миҙгелдә 4-сеһе. Шуны әйтерегә кәрәк, барлыҡ еңеүҙәрҙе лә өфөләр сит майҙанда яуланы.


“Титаник” яҙмышын ҡабатлап... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Титаник” яҙмышын ҡабатлап...\nЯл көндәрендә Норвегияла Viking Sky круиз лайнеры бәләгә осраны.\nКөслө шторм ваҡытында судно илдең көнбайыш яр буйындағы диңгеҙҙә артабан хәрәкәт итә алмай туҡтап ҡала. Борттағы 1,4 мең кешенең меңгә яҡыны пассажир була. Башлыса Америка, Канада һәм Бөйөк Британия халҡы.\nБейек тулҡындар арҡаһында лайнерға башҡа караптар яҡын килә алмай, кешеләрҙе лә эвакуациялап булмай. Шунлыҡтан ҡотҡарыу эше тик вертолеттар ярҙамында башҡарыла. Ошо рәүешле 470 кеше ярға сығарыла. Йәкшәмбе кискеһен иһә судно буксирҙа Молде ҡалаһына оҙатыла.\nNRK телекомпанияһы хәбәр итеүенсә, 27 кеше табиптарға мөрәжәғәт итә. Уларҙың алтауһы клиникаға һалына. Күпселек ҡырҡылып һәм бәрелеп тән яралары алыуға зарлана. Туристар карап сайҡалған ваҡытта ҡолап йәки өҫтәренә төрлө йыһаздар төшөүенән зыян күргән.\nКүптәр был бәләгә тарыуҙы билдәле “Титаник” карабының батыуы менән сағыштырған. Әйткәндәй, Рәсәйҙән дә өс кеше экипаж составында булған. Пассажирҙар араһында иһә ватандаштарыбыҙ юҡ.


Йәнә травматик ҡорал ҡорбаны\nЯңы йыл төнөндә Өфөлә йәшәүсе 31 йәшлек иргә травматик пистолеттан атҡандар. Ғауға подъездан сығып барышлай урамда байрам итеп ултырыусыларға иҫкәрмә яһағандан һуң ҡуба. Һөҙөмтәлә ирҙең пистолетын тартып алып күршеләре уға ете тапҡыр ата. Әле зыян күреүсе Өфөнөң 13-сө клиник дауаханаһында.\nАртемдың яралары төҙәлеп килә, хәле лә күпкә яҡшырған. Ир әйтеүенсә, уға ташланыусылар үҙҙәрен тәфтишсебеҙ тип танытып, ҡурҡытҡанлыҡтан ул дауаханаға икенсе көнөнә генә мөрәжәғәт итә.\nАртем, зыян күреүсе: «Яралар ул тиклем ҡурҡыныс түгел тип уйлағайным. Иртәгәһенә дауаханаға дуҫым алып килде. Эксперт түгелмен, ләкин миңә ташланыусылар ныҡ иҫерек ине. Берәүһен шунда уҡ таныным. Ул күршем, уртаса 45 йәштәрҙәге ир. Мин уларға үҙҙәре артынан сүп-сар ҡалдырмауҙары хаҡында иҫкәрткәйнем, тотоп туҡмай башланылар. Кобуранан пистолетымды тартып алып аттылар. Минең травматик ҡоралға документтарым да, рөхсәт ҡағыҙҙарым да бар».\nҠыуанысҡа, Артемдың эске органдары зыян күрмәгән. Ләкин туҡмалыуҙан бер күҙен ҡан баҫҡан. Дауахананың травмотология бүлеге мөдире әйтеүенсә, уны ошо көндәрҙә сығарасаҡтар.\nАртемға Өфөнөң Инорс биҫтәһендәге ошо йорт алдында ташланалар. Ир әйтеүенсә, төнгө сәғәт ун беренсе яртыла ул үҙенең әсәһенә юлланған була. Үкенескә, күңелһеҙ ваҡиғаға тарый. Полиция хеҙмәткәрҙәре осраҡ буйынса тикшереү башлаған. Байрам көндәрендә дауаханаларға төрлө йәрәхәттәр менән мөрәжәғәт итеүселәр ун тапҡырға артҡан. Табиптар уларҙың күбеһенә эскелек сәбәпсе, тип билдәләй.


Кешеләрең гүзәл һинең, ауылым…\n3 Декабрь 2018, 20:27\nАуыл элек-электән таланттарға бай булған\nКешеләрең гүзәл һинең-\nЙәшәй һиндә моңға ғашиҡ,\nМаҡтауға лайыҡ халҡым.\nАуыл элек-электән таланттарға бай булған. 30-40 йыл элек уларҙың күбеһе асылмай ҙа ҡалған булһа, бөгөн теләге булған һәр кемгә үҙен күрһәтергә, һәләтен үҫтерергә шарттар бар. Шуға күрә, бигерәк тә йәштәр араһында, талантлыларҙың һаны артыуы – тәбиғи күренеш. Түбәндәге мәҡәләлә Баҡалы районының Иҫке Ҡорос ауылынан 9-сы класс уҡыусыһы Динара Ғилманова шундай ауылдаштары менән ғорурланыуы тураһында яҙа.\nЯмғырлы, моңһоу көҙгө кистәрҙең береһе. Эс бошорғос ямғыр тамсылары бер көйгә тыпырҙап кәйефте төшөрә. Мин радиоалғысты ҡабыҙып ҡуйҙым да өй эштәрен ҡараштыра башланым. Унан талғын ғына күңелдәргә үтеп инерлек көйҙәр ағыла. Йомшаҡ ҡына тауышлы ағай, гармун моңона ҡушылып, үҙенең йырын һуҙа. Әҫәрләнеп уны тыңлай башланым (миңә бәләкәйҙән үк гармун оҡшай ине), хатта әсәйемдең ингәнен дә һиҙмәгәнмен. Йыр бөткәс, унан йырсының кем булыуын һораным. Әсәйем уның күршелә йәшәгән Әнисә инәйемдең туғаны, танылған йырсы һәм гармун оҫтаһы Фән ағай Вәлиәхмәтов булыуын, инәйемдең дә оҫта, матур итеп йырлауы хаҡында һөйләне. Шунда уҡ ауылдашым, бөгөн Октябрьский ҡалаһында музыка училищеһында уңышлы ғына белем алыусы Айзатты күҙ алдыма килтерҙем. Бына хәҙер ни өсөн уның ошо юлды һайлауын аңланым.\nӘҙелгәрәев Айзат мәктәп йылдарынан уҡ йыр-моңға ғашиҡ егет. Беренсенән, уларҙың ғаиләһендә йыр яратмаған, сәнғәткә ғашиҡ булмаған кеше юҡ. Атаһы Азат ағай яғынан Фән ағайҙы белмәгән кеше юҡтыр. Өләсәһе Әнисә апайҙы бөгөн дә яратып, уның матур йырлауын һағынып иҫкә алалар. Әсәһе Клара апай яғынан да Тәржемә инәй 20 йылдан ашыу клубта эшләгән, бик матур йырлаған, ә Хәмит олатай моңло итеп гармунда уйнаған. Оло йәштә булһалар ҙа, Айзат ҡайтҡас, әле лә бергәләшеп оҙон көйҙәргә йырлайҙар. Бәлки шуғалыр, Айзат халыҡ йырҙарын йырлай, гитарала, фортепианола уйнай, өҫтәүенә, бик оҫта бейей ҙә.\nБеҙҙең мәктәптә, районда йыл һайын ижади бәйгеләр үткәрелә. Был иһә балаларҙың һәләтен асыҡларға ярҙам итә. Йыр-моңға ғашиҡ егет һәм ҡыҙҙар бөгөн үҙҙәренең сығыштары менән ауылдаштарын һөйөндөрөп тора. Сәхнәлә үҙҙәрен күрһәтеп, тамашасыһын тапҡан ағай-апайҙарыбыҙ булыуы менән сикһеҙ ғорурланам. Кемдәр һуң улар? Танылған йырсы, композитор, табип Илдар-Нурлы Вәзири, үҙе йырҙар ижад итеп башҡарыусы, иҫ киткес моң эйәһе Гүзәл Диникиева, сәхнәлә үҙ юлдарын тапҡан йәш йырсылар Линар Солтанов, Рифат Шәрәфетдинов, бейеүсе Кристина Сәрүәрова һәм башҡалар. Ә Раушания апай Дулатова йырлап ебәрһә, һандуғастар ҙа һайрауҙан туҡтай торғандыр. Уларҙың барыһын да һанап бөтөрөп булмай. Улар янында Айзаттың да исеме урын алыр, әлегә ул һуңғы курста белем алыуын дауам итә. Йәш булһа ла, бик күп район һәм республика конкурс-бәйгеләрендә ҡатнашып, үҙен күр-һәтергә лә өлгөрҙө инде.\n2017 йылда Өфөлә үткән С.Ни-заметдинов исемендәге йәш вокалсылар конкурсында диплом, ә Дүр-төйлөлә XII Республика татар йырын йәш башҡарыусылар бәйгеһендә «Ышаныс” номинацияһын алып ҡайтты. Шулай уҡ Үрге Йәркәйҙә Бөтә донъя башҡорттары ҡоролтайы башҡарма комитеты тарафынан ойошторолған «Йәшлек моңо-2017” республика башҡорт эстрадаһы бәйгеһендә район данын яҡлап, II дәрәжә диплом һәм приз менән бүләкләнде. Ошо уҡ йылда Түбән Камала Сәлих Сәйҙәшев исемендәге йәш таланттар конкурсында дипломант булды.\n«Минең өсөн иң иҫтәлеклеһе – Ҡырымда алған бүләк”, – ти ул.\nЭйе, ауылдашым быйыл унда ла үҙен һынатманы. “Алтын Майҙан” Халыҡ-ара фольклор фестиваль-\nконкурсында – “Иң яҡшы вокал” номинацияһында диплом һәм үҙенсәлекле приз алып ҡайтты. Был иһә уҡытыусыһы Ғәлиә Закир ҡыҙы һәм үҙенең ғаиләһе өсөн генә түгел, ә ауылдаштары өсөн дә иң ҡыуаныслы ваҡиға булды.\nБөгөн Айзат Ҡазанда үтәсәк Әлфиә Авзалова исемендәге йәш таланттар бәйгеһенә вокал буйынса әҙерләнә. Ауылдашым унан да ҙур бүләк менән ҡайтыр, тип ышанам. “Булыр кеше һүҙенән һәм эшенән күренә,” – тип әйтергә ярата минең әсәйем.\nАйзаттың апаһы Рәмзиә лә район Мәҙәниәт һарайының “Моң” ансамблендә күп йылдар сығыш яһай, ә Инсаф ағаһы бик күп тапҡырҙар район һәм республика кимәлендә дипломант исеменә лайыҡ булған. Шулай булғас, Айзат та был өлкәлә тағы ла яҡтыраҡ йондоҙ булып балҡыясаҡ әле.


(Планеталар битенән йүнәлтелде)\nҠояш системаһының 8 планетаһы: 1 Меркурий, 2 Сулпан, 3 Ер, 4 Марс, 5 Юпитер, 6 Сатурн, 7 Уран, 8 Нептун.\nПлане́та (бор. грек. πλανήτες αστέρες «аҙашҡан йондоҙ») — Ҡояш йәки башҡа шундай йондоҙ тирәләй әйләнеп йөрөгән эре күк есеме.\nПтолемей дәүерендә ғалимдар планеталар түңәрәк орбита буйлап Ер тирәләй әйләнә тип аңлатҡандар. Ер башҡа планеталар кеүек Ҡояш тирәләй әйләнә тигән гипотеза йәшәй. Бары тик XVII быуатта ғына был Галилео Галилей, планеталар йөрөшөн телескоптан күҙәтеп, был гипотезаны иҫбатлай ала. Иоганн Кеплер ентекле тикшеренеүҙәрҙән һуң, планеталарҙың түңәрәк орбита буйлап түгел, эллипс орбита буйлап хәрәкәт итеүен иҫбатлай.\nЙылдан-йыл күҙәтеү ҡоролмалары сифатлыраҡ була бара. Астрономдар Ер һәм башҡа планеталарҙың әйләнеү күсәренең ауышлығын, башҡа планеталарҙағы поляр бүректәрҙе һәм миҙгелдәр алышыныуын күҙәтә. Космос эраһы башланғас ғалимдар башҡа планеталарҙа ла вулкан атылыу, ер тетрәү, ел-дауыл һәм башҡа төрлө гидрология күренештәрен аса.\n1992 йылдан башлап башҡа йондоҙҙар тирәләй әйләнеп йөрөгән йөҙләгән планета барлығы асыҡлана килә.\nҠояш тирәһендәге планеталарҙы ике ҙур класҡа бүлергә мөмкин: гигант планеталар һәм Ергә оҡшаш планеталар. Халыҡ-ара астрономия союзы белдереүе буйынса Ҡояш системаһында 8 планета бар. Ҡояштан Ергә ҡарай иҫәпләгәндә — Ергә оҡшаш 4 планета: Меркурий, Сулпан, Ер, Марс бар. Артабан инде 4 планета-гигант: Юпитер, Сатурн, Уран һәм Нептун килә. Ҡояш тирәләй 5 кәрлә планета әйләнә: Плутон (2006 йылға тиклем планета булып иҫәпләнә), Макемаке, Хаумеа, Эрида һәм Церера. Меркурий һәм Венеранан башҡа бар планеталарҙың да бер генә булһа ла юлдашы бар.\n↑ Schneider, Jean Interactive Extra-solar Planets Catalog. The Extrasolar Planets Encyclopaedia (2010-03-06). 6 март 2010 тикшерелгән.\nhttps://ba.wikipedia.org/w/index.php?title=Планета&oldid=742370 ҡабул ителгән\nБыл бит һуңғы тапҡыр 20:26 16 август 2017 үҙгәртелгән.


Башҡортостандан «Рәсәй – мөмкинлектәр иле» форумында ҡатнашыусы: «Элек ғариза ебәрә торғайныҡ, ә хәҙер беҙҙе саҡыралар» // Мәҙәниәт | новости башинформ.рф\nБашҡортостандан «Рәсәй – мөмкинлектәр иле» форумында ҡатнашыусы: «Элек ғариза ебәрә торғайныҡ, ә хәҙер беҙҙе саҡыралар»\n10:10, 15 марта 2018 Мәҙәниәт\nФото: Радмила Дәүләтшинаның шәхси архивы\nБашҡортостандан «Рәсәй – мөмкинлектәр иле» форумында ҡатнашыусы: «Элек ғариза ебәрә торғайныҡ, ә хәҙер беҙҙе саҡыралар» Фото: Радмила Дәүләтшинаның шәхси архивы\nӨфөнән 21 йәшлек Радмила Дәүләтшина «Ижади йәштәр» проекты сиктәрендә Башҡортостандан «Рәсәй – мөмкинлектәр иле» форумында ҡатнаша. Башҡорт дәүләт университетының журналистика факультетының дүртенсе курс студенткаһы үҙенең «MediaHouse» кино, тетар һәм ТВ лабораторияһы» проекты менән етәкселек итә. Өфө ҡыҙы «Таврида» форумында үҙенең «ҡаҙанышы» менән ике тапҡыр грант (100 мең һум) отто. Был юлы ҡыҙ ғариза биреп торманы.\n«Беҙ бер үҙебеҙ команда менән Өфөлә һәм республикала кешеләрҙе кино, театр һәм телевидение сәнғәтенә бушлай өйрәтәбеҙ, — тип «Башинформ» агентлығы менән уртаҡлашты Радмила Дәүләтшина. — Алдан үҙем юл һала, төрлө конкурстарға ғариза ебәрә инем, ә «Рәсәй – мөмкинлектәр иле» форумына мине саҡырҙылар». Асыу тантанаһында бейеп һәм Мәскәү оперетта театрында «Анна Каренина» спектаклен ҡарай алдым».\n27 февралдә Радмиланың проектына теүәл бер йыл тулды. «MediaHouse» кино, театр һәм ТВ лабораторияһы» башында ҡыҙ фекерҙәштәрҙе менән бергә был сәнғәткә өйрәнергә теләгән 80 кеше йыйҙы. Уҙған көндәрҙә Мәскәүҙәге форумда студентканың проектының икенсе миҙгеле башланды, унда ла 80 ҡатнашыусы яҙылған.\n«Рәсәй – мөмкинлектәр иле»ндә үҙ проектым тураһында һөйләргә һәм яңы белем тупларға ниәтләнәм», — тип һөйләне Радмила.\n«Рәсәй – мөмкинлектәр иле» форумы Мәскәүҙә «ВДНХ» күргәҙмә комплексында үтә. Башҡортостандан унда төрлө проекттарҙан кәмендә 11 ҡатнашыусы бар.\nАсыҡ платформа асыҡ социаль лифттар системаһын үҫтереү, төрлө эшмәкәрлек өлкәләрендә һәләтле йәштәр һәм профессионалдар үҙ-үҙен тормошта тапһын, шулай уҡ шәфҡәтлелеккә ярҙам итеү һәм иң яҡшы ижтимағи башланғыстарҙы туплау өсөн Рәсәй Президенты Владимир Путиндың башланғысы буйынса ойошторолдо.\nТеги: форум, Рәсәй - мөмкинлектәр иле


Дини ғөрөф-ғәҙәттәрҙе онотмайыҡ! » «Йәшлек» гәзите | Газета "Йэшлек"\nГазета "Йәшлек" » Иман » Дини ғөрөф-ғәҙәттәрҙе онотмайыҡ!\n04.01.2019 Дини ғөрөф-ғәҙәттәрҙе онотмайыҡ!\nРабиғел-әүүәл айын халыҡта Мәүлит айы тип тә йөрөтәләр. Ул – бәйғәмбәребеҙ Мөхәммәт Мостафа салаллаһу ғәләйһи үә сәлләм донъяға килгән, шулай уҡ вафат булған ай. Хоҙай илсеһе тыуған көнөн ураҙа тотоп үткәрә торған булған.\nИслам динен ҡабул иткән замандан башлап (922 й.) беҙҙең ата-бабаларыбыҙ был айҙы ҙурлап байрам иткән. Бәйғәмбәребеҙ, салаллаһу ғәләйһи үә сәлләм рухына Ҡөрьән сүрәләре уҡып, салауаттар, мөнәжәттәр әйтеп, уның тормош юлы, күркәм холоҡтары тураһында вәғәз-нәсихәттәр һөйләп үткәргән.\nМин үҙем ауылда ошоларҙы күреп үҫтем. Ул ваҡыттарҙа Мәүлит айының бер көнөн дә ҡалдырмай, инәйҙәр өй рәтенән сиратлап Мәүлит уҡыта ине. Бигерәк тә фарсы телендә яҙылған “Хәмдебихәт” тигән мөнәжәттең көйө иҫтә ҡалған. Шуны өйрәнһен тип, йәштәргә, йырсыларға (хатта Зөһрә Сәхәбиеваға ла) мөрәжәғәт итеп ҡараным, әммә бер кемдең дә килеп сыҡманы, бәлки, теләктәре булмағандыр. Әсәйемдең дәфтәренән уларҙы күсереп, Мәүлит һайын мәжлестәрҙә өләшәм. Зәки Вәлиди нәҫеленән булған Миңлебаныу һәм Нажиә әхирәттәрем менән осрашҡанда ла уҡыйбыҙ.\nШуныһы күңелде ҡыра, хәҙерге заманда ситтә белем алып ҡайтҡан йәштәрҙең (һәм уларға эйәреүселәрҙең) беҙҙең дини йолаларға ҡараштары икенсе. Ниндәй матур дини ғөрөф-ғәҙәттәребеҙ булмаһын, “это ваши бабаи придумали”, – тиҙәр. Белһә ине улар беҙҙең халыҡтың ғөрөф-ғәҙәттәренә тоғро ҡалғанын, ниндәй иманлы булғанын!\nБеҙҙең ауылда Зәки Вәлидиҙең атаһы атаҡлы Әхмәтша мулла ғәрәп илдәренең ғалимдары менән бәйләнештә тороп, ғилемен даими арттырып, уҡытҡан. Зәйнулла ишан, Мөжәүир хәҙрәт менән аралашҡан. Хатта кешеләр Стәрлебаштағы, Стәрлетамаҡтағы данлыҡлы мәҙрәсәләрҙә башҡа өлкәләрҙән килеп белем алған. Мөмкинлегем булһа, был егеттәрҙе йыйып, үҙебеҙҙең дин тарихын, Хәнәфи мәзһәбенең ҡағиҙәләрен өйрәтмәйенсә эш башлатмаҫ инем.\nОшо заман елдәре арҡаһындалыр, инде хәҙер Мәүлит уҡытыуҙар бөтөнләй тиерлек туҡтаған. Ҡайһы бер йәш муллалар мәйеттәргә Ҡөрьән уҡыу мәжлестәрен дә, бидғәт, ти. Шуны аңламайым, нисек инде Ҡөрьән сүрәләре уҡыу, бәйғәмбәребеҙгә салаллаһу ғәләйһи үә сәлләм салауаттар әйтеү, кешеләргә дини нәсихәттәр һөйләү бидғәт (гонаһлы яңылыҡ) була икән ул?!\nБәйғәмбәребеҙҙең сәхәбәһе һәм беренсе хәлифә Әбү Бәкер: “Бер дирһәм булһа ла сарыф итеп Мәүлит мәжлесе ойошторған кеше сәғәҙәтле Йәннәттә минең янда булыр”, – тигән. Беҙгә сәхәбә, бәйғәмбәребеҙҙең дуҫы, беренсе хәлифә шулай тип әйткән. Ә был темаға хәҙис тә бар: “Әгәр бер йәмәғәт Аллаһы Тәғәләне иҫкә алып, зекер мәжлесенә йыйыла икән, уларҙың тирә-яғына фәрештәләр ҙә йыйылып зекерҙә ҡатнаша, уларға Аллаһы Тәғәләнән тыныслыҡ булып, рәхмәт яуа”.\nҮҙебеҙҙең арҙаҡлы ғалим Ризаитдин Фәхретдин былай тип яҙған: “Мәүлит мәжлесе ваҡытындағы ризыҡтан бәрәкәт булмаған бер генә осраҡ та юҡ. Әгәр ҙә Мәүлиткә тип әҙерләнгән ризыҡтың әҙ генә күләме башҡа ризыҡтар менән ҡатнашһа, уларҙы тәғәм итеп ҡулланған кеше гонаһтарҙан арыныр. Мәүлит доғаһы уҡылған һыу нур менән тулыр, кем дә булһа ул һыуҙы эскән икән, ул кеше ауырыу һәм сырхауҙарынан ҡотолор. Мәүлит мәжлесе ойошторған аҡсаның бәрәкәте, башҡа аҡсалар менән ҡатнашып, уларға ла күсер”.


Ҡайындың ете мөғжизәһе (тикшеренеү эше ) — презентация на Slide-Share.ru 🎓\nПрезентация на тему: Ҡайындың ете мөғжизәһе (тикшеренеү эше )\n
Больше презентаций на Slide-Share.ru
\nПервый слайд презентации: Ҡайындың ете мөғжизәһе (тикшеренеү эше )\nБашҡарҙы: Билалова Гөлбикә, 4 класс уҡыусыһы. Ҡайындың ете мөғжизәһе (тикшеренеү эше ) БАШҠОРТОСТАН РЕСПУБЛИКАҺЫ МУНИЦИПАЛЬ РАЙОНЫ ХӘЙБУЛЛА РАЙОНЫ МУНИЦИПАЛЬ МӘҒАРИФ БЮДЖЕТ УЧРЕЖДЕНИЕҺЫ ӘБҮБӘКЕР АУЫЛЫНЫҢ УРТА ДӨЙӨМ БЕЛЕМ БИРЕҮ МӘКТӘБЕ\nГипотеза: Ҡайын ғәжәп һәм сәйер ағас. Ул беҙҙең яҡтарҙағы иң серле ағас. Маҡсат: ҡайындың ете мөғжизәһен асыҡлау\nТикшеренеүҙең бурыстары : Ҡайындың үҙсәнлектәрен өйрәнеү Ҡайынға ҡағылышлы халыҡ ижады өлгөләре менән танышыу, уның «серҙәрен» асыу. Ҡайын тураһындағы йомаҡтар, мәҡәлдәр, әйтемдәр, шиғырҙарҙы бер урынға туплау һәм йыйынтыҡ әҙерләү. Балаларҙы тәбиғәткә һаҡсыл ҡарарға өндәү.\n1- се мөғжизә Ҡайын – иң ҡупшы ағас Ҡайын – донъялағы берҙән-бер аҡ ҡабыҡлы ағас. Был мөғжизә ҡайындың ҡабығында уға аҡ төҫ биреүсе матдә булыуы менән аңлатыла. Ғалимдар был матдәне «бетулин» (латин теленән тәржемә иткәндә «бетула»- «берёза») Улар яҙын балауыҙҙай йәшел япраҡтары менән ҡыуандыра, эҫе йәйҙә тирә-яҡҡа һалҡынлыҡ бөркә. Көҙөн ҡайындарҙың ботаҡтарында алтын тәңкәләр ялтыраһа, ҡышын уларҙы көмөш бәҫ ҡаплай.\n2- се мөғжизә Ҡара ҡайындар ҙа була бөҙрә (һөйәлле) ҡайын\n2- се мөғжизә Ҡара ҡайындар ҙа була карелия ҡайыны кәрлә ҡайын\n2- се мөғжизә Ҡара ҡайындар ҙа була Япраҡтарың йәшел, үҙең ҡара, Әйтсе ҡайын, һиңә ни булды? Ҡара ҡайғы баҫтымы әллә, Ҡара елме килеп һуғылды. Рафаэль Сафин\n3-сө мөғжизә Ҡайын – үҙенсәлекле донор Хәйбулла районында суҡлы ҡайынға барыу йолаһы булған\n4-се мөғжизә Ҡайын ашханаһы һәм йәшел аптекаһы\n5- се мөғжизә Ҡайын оҫтаханаһы һәм туҙҙағы яҙмалар\n6-сы мөғжизә Ҡайынлы атамалар Ҙур Ҡайынүҙәк һәм Бәләкәй Ҡайынүҙәк\n6-сы мөғжизә Ҡайынлы атамалар Өс ҡайын\n6-сы мөғжизә Ҡайынлы атамалар Хәйбулла районының билдәле урындарының береһе, геологик ҡомартҡы Ҡайынҡабаҡ – ҡайын үҫкән тау тигәнде аңлата.\n7-се мөғжизә Ҡайын образы әҙәбиәттә һәм сәнғәттә Тәбиғәттә ҡайындан да шиғри үҫемлек юҡ. Ҡайһы шағир ҡайын ағасына үҙенең шиғри юлдарын бағышламаған да, композитор көй ижад итмәгән, ниндәй рәссам һүрәттәрендә ҡайындарҙың матурлығын һынландырмаған икән ул.\nПоследний слайд презентации: Ҡайындың ете мөғжизәһе (тикшеренеү эше )\nҠайын беҙҙең яҡтарҙағы иң күп таралған һәм ҡупшы ағас, йылдың һәр миҙгелендә лә матур. Ҡайын тураһында бик күп әҫәрҙәр ижад ителгән. Ҡайындың бер нисә төрө үҫә, ләкин ҡара ҡайын - һирәк осрай торған төр. Шуға күрә Башҡортостандағы ҡара ҡайындар – тәбиғәт ҡомартҡылары. Ҡайын – иң файҙалы ағас. Ул кешене йылыта, ашата, эсерә, дауалай, матурлығы менән шатландыра.


Милләттең ҡаһарман улы\nАйыт ауылы бормаланып-бормаланып аҡҡан йәмле Дим йылғаһына шул тиклем һыйышып, иркәләнеп ултыра, әйтерһең, егет ҡосағындағы мөхәббәтле ғашиҡ ҡыҙ. Һыу буйы зифа талдарға, мөһабәт өйәңкеләргә, суҡлы еректәргә, һутлы балан, муйылдарға күмелгән. Туғайында аллы-гөллө сәскәләр ғашиҡтарға күҙ ҡыҫып, шаталаҡланып көлә. Ошо хозурлыҡҡа йөрәк тулҡынланғандай итә һәм һине сихри ләззәт сорнап ала...\nСалауат батыр – халыҡ хәтерендә\nЙәш саҡта атайым Салауат батыр, уның башҡорт халҡына хеҙмәте тураһында күп хәтирәләр һөйләй торғайны. Хатта уның был турала яҙған китап һымаҡ нәмәһе лә бар ине. Үкенескә ҡаршы, беҙ уны һаҡлай алманыҡ. Атайымдың хәтирәләрен әле булһа һөйләп йөрөйҙәр.\n…1773 йылдарҙа, Рәсәйҙә Әбей батша (Екатерина II – ред.) хөкөм һөргән дәүерҙә, Яйыҡ йылғаһы буйында йәшәгән казактар ихтилалға күтәрелеп, уларға башҡа халыҡтар ҙа ҡушыла. Уларҙың етәксеһе Бугас тигән казак була. Салауат батыр, башҡорт ирҙәрен йыйып, Бугасҡа ҡатнашып, батша ғәскәрҙәренә ҡаршы ныҡ һуғыша икән, тигән хәбәр беҙҙең ауылда ла таралғайны. Башҡорт халҡының ер-һыуы өсөн көрәшкән Салауатты халыҡ бөтә ерҙә лә яратҡан, уға ныҡ ышанғандар, уның һүҙен тыңлағандар, әмерен үтәгәндәр.\nҠулдарына алып тальянкаһын,\nҺуңғы тапҡыр уйнап – моңайып,\nАтай киткән һуғыш яланына,\nҠояш сыҡҡан мәлдә ҡыҙарып.\nИлен баҫҡан яуыз хаин менән\nАлышҡан ул, йәнен аямай.\nЙөрәгендә тальян моңо булған,\nТуптар шартлауына ҡарамай.\nЛәйсән ямғыр тамсылауға\nГөлдәр нурға ҡойона.\nЯҙ йәмдәре йөрәгемә\nЙәйғор булып уйыла.\nБайрам итә күңелкәйем\nШатлыҡ хисе кисереп.\nИх, асһаңсы ошо мәлдә\nҺөйгәнеңә эс серең!


Бөгөн Дәүләт Йыйылышы - Ҡоролтай депутаттары бер төркөм йәмәғәт эшмәкәрҙәре менән берлектә республика буйлап экологик экспедицияға йүнәлде\nРус география йәмғиәте ойошторған сарала ҡатнашыусылар "Башҡортостан" милли паркы һәм "Шүлгән-таш" ҡурсаулығы буйлап ҡаргиҙәрҙәр менән үтәсәк.\nЭкспедиция һөҙөмтәләре буйынса тирә-яҡ мөхитте һаҡлауға бәйле тейешле документтар ҡабул итеү ҙә ҡаралған. Тәү сиратта ул Бөрйән бал ҡортона ҡағыла. Билдәле булыуынса, әле нәҙекәйбилдең ҡырағай төрө менән боронғо кәсепкә юғалыу ҡурҡынысы янай.\nСәйәхәт барышын Башҡортостан юлдаш телеканалының ижади төркөмө лә күҙәтеп бара. Тиҙҙән республиканың төп телеканалында эфирға сығасаҡ "Эҙәрмән" тапшырыуы ошо сәфәргә арналасаҡ.


Октябрьскийҙағы заманса ҡулайлама нефть сыҡҡан урындарҙы тиҙерәк асыҡларға ярҙам итәсәк - Bash.News\nОктябрьскийҙағы заманса ҡулайлама нефть сыҡҡан урындарҙы тиҙерәк асыҡларға ярҙам итәсәк\nОктябрьскийҙағы заманса ҡулайлама нефть сыҡҡан урындарҙы тиҙерәк асыҡларға ярҙам итәсәк https://bash.news/news/101477_oktyabrskijay_zamansa_ulajlama_neft_syan_uryndary_tierk_asylara_yaram_itsk\nОктябрьский ҡалаһы предприятиеларының береһе нефть сығарыуҙы әҙерләү буйынса биш ҡулайлама төҙөүҙе планлаштыра. Был мәсьәлә Башҡортостандың инвестиция комитеты тарафынан уҙғарылған «Сәнәғәт сәғәте»ндә ҡаралды. Заманса сервис нефть сыҡҡан урындарҙы тиҙерәк асыҡларға ярҙам итәсәк. Мобиль ҡоролма менән ятҡылыҡта эш тә иртә башлана.\nБыл компанияларҙың урында объекттар төҙөлөшөнә киткән капиталь сығымдарын күпкә кәметәсәк. Инвестиция күләме – 1 миллиард һум тәшкил итә. Предприятие етәкселеге Рәсәй һәм Башҡортостан сәнәғәтен үҫтереү фондтары тарафынан да ярҙам аласаҡ. Проектҡа ярашлы, урында өҫтәмә илле эш урыны барлыҡҡа киләсәк.\nМихаил Кравцов, предприятие етәксеһе: “Донъяла нефть сығарыуҙы әҙерләү сервисы буйынса эш күптән алып барыла. Хәҙер ул Рәсәйгә лә юл яра. Барлыҡ компанияларҙа тиерлек яңы алымды һайлай. Шуға тап был йүнәлештә эшләү, уны үҫтереү, финанслау отошло. «Сәнәғәт сәғәте»ндә ҡатнашыу – идеяларҙы тиҙерәк тормошҡа ашырыу мөмкинлеге бирә”.\n«Сәнәғәт сәғәте»ндә Октябрьскийҙа урынлашҡан реабилитация үҙәгендә яңы корпустар төҙөү мәсьәләһе лә ҡаралды. Учреждение бөгөн ҡалала йәшәүселәргә медицина ярҙамы күрһәтә, көкөрт водороды менән дауалау ойошторолған. Киләсәктә бында барлыҡ Башҡортостан халҡын ҡабул итеү планлаштырыла. Ошо маҡсаттан һалым буйынса ташламалар биреү һоралды.\nШулай уҡ урындағы пластмасса әйберҙәр заводында ла производство күләме киңәйтелә. Яңы станоктар алыу, эш урындарын арттырыу күҙаллана. Предприятие етәкселеге Башҡортостандың сәнәғәт үҫеше фонды менән тығыҙ хеҙмәттәшлек алып бара. Проекттарҙы тормошҡа ашырыуҙа ташламалы займдар ярҙам итә.\nРаил Фәхретдинов, пластмасса әйберҙәр заводы етәксеһе: “Был осһоҙ аҡса. Ваҡыты – биш йылдан ете йылға тиклем күрһәтелгән. Хөкүмәт менән бизнес та үҙенә ҙур яуаплылыҡ ала, иң мөһиме уларҙы үтәргә”.


Мәсетле районында күп милләтле «Раштыуа осрашыуҙары» үтте // Йәмғиәт | новости башинформ.рф\nМәсетле районында күп милләтле «Раштыуа осрашыуҙары» үтте\n12:05, 27 декабря 2011 Йәмғиәт\nОло Ыҡтамаҡ ауылының Үҙәк район китапханаһында «Раштыуа осрашыуҙары» үтте, байрамға Мәсетле районында йәшәүсе күп төрлө милләт вәкилдәре йыйылды.\n«Раштыуа осрашыуҙары»нда ҡатнашыусылар башҡорт, татар, рус, әрмән, үзбәк халыҡтарының Яңы йыл йолалары менән танышты. Һәр милләт вәкилдәре үҙҙәренең оҫталыҡтарын күрһәтте – халыҡ йырҙарын йырланы, бейене. Байрам ҡунаҡтары төрлө милли ризыҡтарҙан ауыҙ итте.\nКүп милләтле «Раштыуа осрашыуҙары» Башҡортостан Республикаһында Милләт-ара татыулыҡты нығытыу йылы тамамланыуға ҡарата үткәрелде.


8 Февраль 2019, 15:51\nМин – Әбдрәшитова Әлиә Рәмил ҡыҙы, хозур тәбиғәтле Бөрйән ерендә тыуып, данлы Ағиҙел йылғаһының һыуын һыулап үҫкән атай-әсәйемдең иркә генә бер ҡыҙымын.\nМин – Әбдрәшитова Әлиә Рәмил ҡыҙы, хозур тәбиғәтле Бөрйән ерендә тыуып, данлы Ағиҙел йылғаһының һыуын һыулап үҫкән атай-әсәйемдең иркә генә бер ҡыҙымын. Бөтә тирә-яҡ сафлыҡҡа төрөнгән матур ҡыш көнөндә, 1995 йылдың 22 декабрендә, был донъяға тәүге ауазымды һалғанмын. Атайымдан тәүәккәллек, тырышлыҡты, әсәйемдән ихласлыҡ һәм мөләйемлек, эшсәнлек һәм егәрлелек сифаттарын ҡабул итеп алғанмын. Дүрт балаға ғүмер биреп, тәрбиәләп үҫтергән, әлеге көндә ун ейән-ейәнсәргә өләсәй булған әсәйемә оло йөрәкле булыуы өсөн һәйкәл ҡуйыр инем. Ә матурлыҡҡа, гүзәллеккә ынтылыш тыуған төйәгемдең тәбиғәте аша күскәндер.\nКескәй генә сағымдан уҡ бейеүгә ғашиҡмын. Бейеү мәктәбен тик «5» билдәләренә генә тамамланым. Районыбыҙҙың «Ялҡын», «Осҡон» өлгөлө ансамблдәре составында «Байыҡ» республика бейеү конкурсында һәм башҡа күп төрлө бәйгеләрҙә ҡатнаштым. Өфөләге Мифтахетдин Аҡмулла исемендәге Башҡорт дәүләт педагогия университетынан өс диплом алып сыҡтым. Әлеге ваҡытта Республика лицей-интернатында балаларға риторика, театр дәрестәре бирәм. Эшҡыуарлыҡ менән дә шөғөлләнәм, буш ваҡытымда бүләкле бүләкле ҡумталар эшләйем.\nРайон кимәлендә үткәрелгән “Һылыуҡай” конкурсында еңеүем миңә ҙур башланғыс булып торҙо. «Башҡортостандың йәш топ моделе – 2013», «Miss Green Machine – 2014», «Мисс студенчество Башкортостана – 2014» тигән конкурстарҙа төрлө титулдар яуланым, «Мисс Зауралья» бәйгеһендә –I урын , «Топ модель Башкортостана» конкурында Гран-приға лайыҡ булдым. Шулай уҡ "Байыҡ" бейеү телевизион конкурсы, "Һылыуҡай" республика гүзәллек бәйгеһе лауреатымын.\nЙәшәү девизым: «Бер ҡасан да бирешмәҫкә, һәр саҡ алға барырға, һәр бер эште күңел һалып башҡарырға, донъяны яратырға».